ئایا فەلسەفە تەنها ئاڵۆزییە و بێسودە؟\nزۆرێك لە خەڵكی لەبارەی فەلسەفە دەڵێن فەلسەفە جیا لە ئاڵۆزكردنی ژیان و بیركردنەوە و زیان، هیچ سودێكی نییە، ئەمە هەر تەنها بۆچونی خەڵكێكی ئاسایی نییە، بگرە هەندێجار بەشێك لە فەیلەسوفەكان خۆشیان بۆچونێكی نزیك لەمەیان هەبوە و بە ئاشكرا دەریان بڕیوە، كەواتە ئەگەر بمانەوێ بەوە بگەین كە دۆخەكە بە پێچەوانەوەیە و فەلسەفە سود و گرنگی زۆری هەیە، پێویستە ئەوە بسەلمێنرێ، كە سود و گرنگییەكەی چییە؟\nفەلسەفە لەگەڵ زانستی بیركاری و لۆژیك بە یەكێك لە كۆنترین ڕێبازەكانی بیركردنەوە و زانین دادەنرێ لە مێژوی مرۆڤایەتیدا، گەشەكردن و سەرهەڵدانی بۆ وڵاتانی ڕۆژئاوا و بە دیاریكراویش یۆنانییە كۆنەكان دەگەڕێتەوە، ئەركی فەلسەفە بە وردی بریتی بوە لە گومان دروستكردن و بەرهەڵستیكردن، ئەمەش وایكردوە بە بەردەوامی بەشێك لە فەیلەسوفەكان ئەو ڕاستییە دوپات بكەنەوە، كە فەلسەفە بێسود و وێرانكەری خودە، چونكە بە گومان دروستكردن و بەرهەڵستیكردن و شیكردنەوە، فەیلەسوفان هیچیان دەستناكەوێ و خەڵكیش لە مەبەست و خواستە ڕاستەقینەكەیان ناگەن.\nیەكێك لە نمونە دیارەكانی ئەو فەیلەسوفانەی كە بۆچونیان بەو چەشنە بوە، كە فەلسەفە بێسود و بایەخە، فەیلەسوفی ئەڵمانی لۆدڤیگ فیتگنشتاینە، ئەو لە سەرجەم كارەكانی دوپاتی كردوەتەوە، ناتوانرێ فەلسەفە وەك سیستم و ڕێباز پێڕەو بكرێ، بگرە بە بەردەوامی پێویستی بە لێكۆڵینەوە و بەدواداچونە، بە ئامانجی سەرەكیشی بریتیە لە فراوانكردنی سنوری زمانە جیاجیاكان و نوسینەوەی بیر و هزر و یادگەی مرۆڤ و گۆڕینی هەمو وێناكردن و بیركردنەوەیەكی مرۆڤ بۆ وشە و هێنانی بۆ سەر كاغەز، فیتگنشتاین لەو بڕوایەدا بوە، كە ئەو هزر و وێناكردنانەی كە زۆرێك لە خەڵكی ئاسایی ناتوانن بە وشە دەریی ببڕن و پێناسەی بكەن، فەلسەفە كارئاسانیان بۆ دەكات و خەڵكی فێر دەكات، كە بیركردنەوە و رامانەكانیان بتوانن دەرببڕن و لە ناخی خۆیان گلی نەدەنەوە، بەهۆی ئەوەی وشەی پێویستیان نییە تا دەری ببڕن.\nلەگەڵ ئەوەشدا فیتگنشتاین ئاماژەی داوە، كە گفتوگۆكردن و ڕامان لە چەمكەكانی میتافیزیك و نەبونایەتی و فەنابون، بە هیچ شوێنێكمان ناگەیەنێت، ئامانجی ئەو گەنگەشەكردنانەش بێ سنورە و ناتوانرێ سنوردار بكرێت، لەبەر ئەوە فەلسەفە بایەخ و سودێكی ئەوتۆی نییە، بگرە تەنها دروستكردنی پرسیاری زیاترە بەشێوەیەكی بەردەوام، كە ئەمەش بۆ مرۆڤێك كە بە دوای ژیان و خۆراك و پێویستییەكانییەوە بێت، بابەتێكی بێ بەها و بێ كەڵكە. بۆیە دواجار لە بەرهەمەكانی فیتگنشتاین نوسیویەتی، بە ڕوانین لەم ڕاستییانە دەتوانین بڵێین فەلسەفە جیا لە ئاڵۆزی و فەوزایەكی بێ كۆتایی هیچی تر نییە.\nلە ڕوی زانستییەوە ئەو بۆچونەی فیتگنشتاین بە تەواوی ڕەت دەكرێتەوە و بە ناڕاست هەژمار دەكرێت، بگرە زانایان دەڵێن، فەلسەفە زۆر گرنگ و پێویستە و بنەمای پێشكەوتنی سەرجەم زانستەكان و مرۆڤایەتییە، چونكە فەلسەفە لەلایەكەوە وا دەكات كە مرۆڤ لۆژیكیانە و ڕونتر بیر بكاتەوە، لەلایەكی تریشەوە هەمیشە پرسیار و گومانكردن بۆ دۆزینەوە و داهێنانە نوێیەكان و پەرەپێدان بە پێشكەوتنی زانستە جیاجیاكان، پێویستییەكی زۆر گرنگە و بنەمایەكی سەرەكی سەركەوتن و بەرەوپێچونی كۆمەڵگەی مرۆڤایەتییە، لەبەر ئەوە ئەم دو خاڵە بە بڕوای زانایان بریتین لە گەورەترین سودەكانی فەلسەفە.\nفەلسەفە تیۆر و ڕەچەتەیەك نییە كە مرۆڤ لەسەری بڕوا و پەیڕەوی بكات، لایەنێكی مادیش نییە مرۆڤ دەستی لێ بدات، بەڵكو جۆرێكە لە چالاكی خودی و هزری، كە وا دەكات ئاڵۆزی و فرەجەمسەری بیركردنەوە ڕێكبخەین و بە دروستكردنی پرسیاری ورد و ژیرانە كێشە گەورەكانی نێو هزر و مێشكی مرۆڤ لەیەكتر نزیك بكەینەوە و بەرەو ئامانجێكی ڕاستەقینە و بەرجەستەكراو لە واقیع ئاراستەمان بكات.\nلە بەرەنجامی ئەمەدا دەگەین بەو ڕاستییەی ئەو پێشكەوتنە مەزنانەی كە ئێستا لە بوارە جیاجیاكانی ژیان هاتونەتە كایەوە و بونیان هەیە، بەشێوەیەكی سەرەكی و بنەڕەتی بەرهەمی فەلسەفەن، چونكە داهێنەر و زانایان لە ئەنجامی بیركردنەوەیەكی فەلسەفی توانیویانە پرسیاری نامۆ لەخۆیان بكەن و دواتریش وردتر بیری لێ بكەنەوە و وەڵامی پرسیارەكە لە واقیع بهێننە دی، بۆ نمونە دروستكردنی ئۆتۆمبێل، كاتێك سەرەتا بیرۆكەكەی خراوەتەڕو، خەڵكی گاڵتەیان لێ هاتوە و ئەوانەشی كە بیریان لێ كردوەتەوە بە گەمژەیان زانیون، لەبەر ئەوەی بیركردنەوەكە فەلسەفیانە بوە و بە تەواوی ناواقیعی بوە، بەڵام لەگەڵ ئەمەشدا داهێنەر و زانایان لە ڕێی ئەو بیركردنەوەیەوە توانیویانە دواتر هەمو ئەو خەڵكەی گاڵتەیان بە بیرۆكەی دروستكردنی ئۆتۆمبێل هاتوە، بە گەمژە هەژمار بكەن، لە كاتێكدا سەرەتا هەموان داهێنەرەكەیان بە گەمژە زانیوە، ئەمە نمونەیەكی ڕونە لە سود و گرنگی فەلسەفە بۆ زانست و مرۆڤایەتی بە گشتی، لەبەر ئەوە هەمو ئەوانەی بەمشێوەیە بیر دەكەنەوە، كە فەلسەفە بێسود و بایەخە، لە هەڵەیەكی گەورەدان و تا ئێستا لە فەلسەفە نەگەیشتون.


ترەمپ: لەگەڵ ئەردۆغان پرسی كورد و دۆخی سوریامان تاووتوێ كرد – تۆڕی میدیایی خەڵک\n2019/12/04 - 10:58 PM\nسەرۆكی ئەمریكا ئاشكرای دەكات لە كۆبوونەوەكەیدا لەگەڵ سەرۆكی توركیا لە پەراوێزی كۆبوونەوەی سەركردەكانی ناتۆ گفتوگۆیان لەسەر پرسی كورد و سوریا كردووە.\nدۆناڵد ترەمپ سەرۆكی ئەمریكا لە لێدوانێكدا بۆ ڕۆژنامەوانان ڕایگەیاند، لە كۆبوونەوە دوو قۆڵییەكەیدا لەگەڵ ڕەجەب تەیب ئەردۆغان سەرۆكی توركیا تاووتوێی پرسی كورد و دۆخی سوریایان كردووە.\nترەمپ وتیشی، “ئاگربەست لە باكووری سوریا تا ئێستاش بەردەوامە و لەوبارەیەوە توركیا كاری باشی لەسەر سنوور كردووە”.\nهاوكات میدیاكانی توركیا بڵاویانكردووەتەوە، دوای دانیشتنی سەرەكی لوتكەی سەركردەكانی ناتۆ، ئەردۆغان و ترەمپ كۆبوونەوە و كۆبوونەوەكەش لە هۆتێل The Grove كە لوتكەكەی تیادا بەڕێوەدەچێت بەداخراوی بەڕووی ڕاگەیاندنەكاندا بەڕێوەچووە و نیو كاتژمێری خایاندووە.\nجێی ئاماژەیە، وتەكانی ترەمپ لە بارەی بەردەوامی ئاگربەست لە باكووری سوریا و هەڵسوكەوتی توركیا لەو ناوچەیە لە كاتێكدایە، بەردەوام لێپرسراوانی هێزەكانی سوریای دیموكرات (هەسەدە) باس لە پێشێلكردنی ئاگربەست دەكەن لە لایەن دەوڵەتی توركیاوە و لە نوێترین هێرشی توركیاش بۆ سەر ناوچە كوردنشینەكان 12 هاووڵاتی مەدەنی لە تەلڕەفعەت كە زۆرینەیان منداڵ بوون شەهید بوون و 8 منداڵیش برینداربوون.\nئاگربەستئەردۆغانباكووری سوریاترەمپتەلڕەفعەتتوركیاسوریاناتۆهەسەدەهێزەكانی سوریای دیموكرات


کۆچهێنێکی که‌متر مافی مانه‌وه‌یان له سوێد پێ ڕه‌وا ده‌بینرێت. - Radio Sweden Kurdish - Radyoya Swêdê - ڕادیۆی سوید | Sveriges Radio\nکۆچهێنێکی که‌متر مافی مانه‌وه‌یان له سوێد پێ ڕه‌وا ده‌بینرێت.\nبڵاو کرایه‌وه torsdag 5 mars 2009 kl 13.45\nچاپی ده‌ستگه‌ی کۆچ\nۆ منداڵی ته‌نیای کۆچهێن ناهه‌موارتر بووه، مافی نیشته‌جێبوونی له سوێذ ىذڕێت. هه‌م ئه‌منستیی نێونه‌ته‌وه‌یی و هه‌م منداڵپارێزان، ئه‌م باره به مه‌ترسیدار ده‌زانن.\nته‌نانه‌ت ده‌ستگه‌ی کۆچیش گه‌واهیی هه‌ڵوه‌سته‌ی توندیتری خۆی ده‌دات. ئێستا منداڵی ته‌نیا بۆ وڵاتانی باوان ده‌گێڕدرێنه‌وه بێ ئه‌وه‌ی که‌سیان چاو له ڕێدا بێت. ژماره‌ی منداڵی په‌ناخواز که ڕێی مانه‌وه‌یان ده‌درێت له 80 له‌سه‌دی ساڵی 2007 بۆ 54 له سه‌دی 2008 که‌می کردووه، که ژماره‌یه‌کی ڕوو له داکشاندایه.\nبۆ منداڵی ته‌نیای کۆچهێن ناهه‌موارتر بووه، مافی نیشته‌جێبوونی له سوێذ ىذڕێت. هه‌م ئه‌منستیی نێونه‌ته‌وه‌یی و هه‌م منداڵپارێزان، ئه‌م باره به مه‌ترسیدار ده‌زانن.\nکیم که به ڕه‌گه‌ز بوروندیییه، ده‌ڵێت هیچێکم پێ ناکرێت، چاوه‌ڕێم له سوێدم ده‌ربکه‌ن. ده‌زانم که مردنم لێ چاوه‌ڕێیه، بۆیه به‌و هیوایه‌وه‌م که یه‌کدوومانگێکی تر بژیم.\nکیم وا سێیه‌م جاره داواکه‌ی ڕه‌ت ده‌کرێته‌وه و ماویه‌ته‌وه له سوێدی وه‌ده‌ر بنێن و بۆ بوروندی، وڵاته‌که‌ی خۆی بنێرنه‌وه. کیم هێشتا نه‌ئاوه‌زیاوه و نه که‌سی نزیکی خۆی له دنیا ماوه، چون هه‌رکێی هه‌بووه، ئاسه‌وه‌ریان نه‌ماوه. که نه‌ک هه‌ر ئه‌م زۆر منداڵی دیکه‌ی ته‌نیا ئیدی سه‌ختیان لێ ده‌گوزه‌رێت مۆڵه‌تی مانه‌وه‌یان له سوێد بدرێت. مارگه‌رێتا شێللێنمانی یاساناس که ساڵانێکی زۆره کاری له‌گه‌ڵ منداڵی بێسه‌رۆه‌رشت و ته‌نیادا کردووه، نیگه‌رانی ئه‌وه‌یه که ڕه‌تکردنه‌وه‌ی په‌ناخوازییه‌کانیان سه‌ری کردووه.\nـ مارگه‌رێتا شێللێنمان ده‌ڵێت لام وایه که بارودۆخه‌که‌یان له منداڵی وا سه‌ختتر کردووه و، ئاماژه به‌وه ده‌دات که گومانێکی زۆرتر له به‌سه‌رهاتی منداڵه په‌ناخوازه‌کان ده‌کرێت.\nمادێلێن سێلیتزی ئه‌منستیی نێوده‌وڵه‌تی گومانی نییه که ئێستا نه‌ریتێکی توندگیرتر له مامه‌ڵه‌کردن له‌گه‌ڵ منداڵی ته‌نیادا ده‌کرێت. کریستینه سڤێشی منداڵ پارێزانیش ده‌ڵێت له‌و ده‌مه‌وه یاسای کۆچ گۆڕانی به‌سه‌ردا هێنراوه، کاری دژ به ئه‌رکی لێوه‌کۆڵینه‌وه کراوه و ئێدی منداڵ بۆ وڵاتی خۆیان ڕه‌وانه ده‌کرێنه‌وه بێ ئه‌وه‌ی دڵنیا بن که لایه‌نێکیان به‌پیره‌وه بێت.\nیاساناسی به‌شی داد له ده‌ستگه‌ی کۆچ ریگمۆند لۆنگسترۆم ده‌یسه‌لمێنێت که ئێستا وه‌کوو جاران مه‌رجی گران دانانرێن. جاران به مه‌رجمان ده‌زانی که دایک و باوک ئاماده‌ی ئه‌وه بن، پێشوازیی منداڵه‌کانیان بکه‌ن. به‌ڵام کیم که‌سی نییه ـ نه داک نه باوک ـ که له وڵاته‌که‌ی خۆیدا پێشوازی بکات کاتێک بۆ ڕه‌وانه ده‌کرێته‌وه. ماوه‌ته‌وه سه‌رپه‌رشته‌که‌ی که هه‌وڵ بدات که‌س یان لایه‌نێک بدۆزێته‌وه کیم به خۆیه‌وه بگرێت. مارگه‌رێته شێلله‌رمارکی یاساکار ئاگاداری کێشه‌که‌ی کیمه بۆیه به سه‌یری ده‌بینێت بۆ وڵاتێک کیم دوور بخرێته‌وه که لێیدا که‌سی نییه ڕووی لێ بنێت.


کوردیپێدیا - بەناوی سەدان کادری یەکێتیەوە ئەو دەنگ گۆیە رەتدەکەینەوە گوایە یەکیتی داوای لیبوردنی لە پارتی کردووە\n📝 بەناوی سەدان کادری یەکێتیەوە ئەو دەنگ گۆیە رەتدەکەینەوە گوایە یەکیتی داوای لیبوردنی لە پارتی کردووە | پۆل: بەڵگەنامەکان | زمانی بابەت: 🏳 کوردیی ناوەڕاست\nبەناوی سەدان کادری یەکێتیەوە ئەو دەنگ گۆیە رەتدەکەینەوە گوایە یەکیتی داوای لیبوردنی لە پارتی کردووە\nماوەیەکە لە راگەیاندنەکانەوە بڵاو ئەکرێتەوە، گوایە یەکیتی داوای لیبوردنی لە پارتی کردووە، رۆژێک گوایە یەکێتی داوای لێبوردنی لە گوران کردووە، ئەم دەنگویە ئەگەر راست بێت، یان درۆ بێت.\nپێش هەمو شتێک هیچ تاکێکی مەکتەبی سیاسی یەکیتی ناتوانی بەناوی هەمو یەکێتیەوە داوای لیبوردن بکات، بەڵکو ئەو شێوە کارە حزبی یانە دەبێ لە کوبونەوەی مەکتەبێ سیاسی بریاری لێبدرێت.\nئەگەر هەندی مەکتەبێ سیاسی لەگەل ئەو دوو لایەنە کیشەی بازرگانی یان هەبێ و تەقەیان لێبکات، یان هەڵەیان بەرامبەر بکات، ئەوە لیبوردنەکەش دەبێ هەر ئەو کەسانە بێکەن نەک بەناوی یەکیتیەوە.\nراستە هەندێ لەو مەکتەب سیاسیانە ئەگەر یەکێتی نەبێ ئەوە (هیچ) نین، باشتر وایە یەکیتێ لیپیچینەوە لەگەل ئەوانە بکات، خوا نەخواستە نەک داوای لیبوردن لەو لایەنانە بکەن بە ناوی یەکێتیەوە بەهۆی تاکێکی مەکتەب سیاسیەوە.\nئەو دوو لایەنە هیچیان شایستەی ئەوە نین بەناوی یەکێتیەوە، داوای لیبوردنیان لێبکرێت، چونکە یەکێتی پیش هەمو کەسێک موڵکی خۆینی شەهیدانە، موڵکی هەموو کادرە دڵسۆزەکانیەتی، موڵکی زیندانیانی سیاسیە نەک بازرگانەکان.\nدەستەیەک لەکادرانی یەکێتی\n➕ ئەم بابەتە لەلایەن: (هاوڕێ باخەوان)ەوە لە: Aug 22 2018 10:27PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Aug 22 2018 10:45PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 22 2018 10:45PM باشترکراوە


07/10/2020 | 1476 جار خوێندراوەتەوە\nحکومەتی فیدراڵی عێراق دوای دواکەوتنی بۆ ماوەی ۷ رۆژ دەستیکرد بە دابەشکردنی موچەی مانگی رابردو.پێشتر شایستەی خانەنشینان بە تەواوی و بێ دواکەوتن دابەشکراوە .\nعێراق بە هۆی گەندەڵیی حوکمرانی دوای ۲٠٠٤ ەوە کێشەی ئابوری جدی و قوڵی هەیە .\nلەحوکمڕانی عێراقی دوای بەعسدا، پارتی لە هەمو حزبێکی تری کوردی پۆستی زیاتر و هەستیارتری لە داودەزگای پڕ لە گەندەڵیی عێراق هەبوە تەنانەت لەسەر گەندەڵیی بە شێکیان ئیقالە کراون بەشێکیان دراونەتە نەزاهە .\nپارتی کە باسی فەشەلی عێراق دەکا وەک ئەوەی بیری نەبێت لە ئەنجومەنی حوکمەوە تا ئێستا لەو بەغدایە شەری پۆست دەکا و خۆی بە فراوانی لەو عێراقە فاشیلە بەشداری فەشەل و بەشداری گەندەڵییە .\nئێمە دەمانەوێ خەڵکی هەرێمی کوردستان لە پەیوەندی نێوان هەولێر و بەغدا سودمەند بێ نەک زیانمەند، دروست وەک ئەوەی نەوشیروان مستەفا لە ۲٠٠٤ دا و لە چاوپێکەوتنێکی دەنگ و ڕەنگدا باس لە بەکارهێنانی قوڵایی ستراتیجی عێراق دەکا لەبەرژەوەندەی هەرێم .\nپارتی دەیەوێ لە بەغدا خەریکی پۆست چنینەوە و پارە کۆکردنەوە بێ و لەو لاشەوە لە سەر حسابی خوێن و خاک و خەباتی خەڵکی کوردستان لە نێوان هەولێر و بەغدا خەریکی فشەی قەومی بێت .\nجا سەیر ئەوەیە جار جار بۆ پاکانە لەبەردەم هێزە عێراقیەکان لە ئێستادا و پاش ۱٦ ساڵ دوای قسەکەی نەوشیروان مستەفا لە بەغدا هەمان رستە دوبارە دەکەنەوە و دەڵێن ( عێڕاق قوڵایی ستراتیژی ئێمەیە).لە هەولێریش وا رەواج بە فشەکانیان ئەدەن گوایە بەغدا دوژمنە.لە کاتێکا ئەو کاتەی سەدام و بەعس لە بەغدا حوکمڕان بون دۆستی پارتی بون نەک دوژمن خێرە ئێستا لای خەڵکی ساویلکە دەیکەنە دوژمن ؟ !\nعێراق لە دروستبونیەوە دەوڵەتێکی سەرکەوتو نەبوە تا دەگاتە ئەمڕۆ، وەلێ سود بینین لەو چوارچیوەیەی ناوی دەوڵەتی عێراقە لەبەرژەوەندی گەلانی دانیشتوی ئەو جوگرافیا دەسکردە سەپاوە کە بۆتە ئەمری واقیع شتێکە و بەکار هێنانیشی بۆ ئەوەی خێزانی سیاسیی خۆتی پێ بکەیتە ملیاردێری دۆلار و خاوەنی جۆرەها بەرژەوەندی لە ناوەوە و دەرەوەی وڵات شتێکی ترە .\nئێ چیی لەوە ئاسانترە بەشی سەد پشتی داهاتوت لە خێر و بێری ئەم وڵاتە سودمەند بوبی لەو لاشەوە لەسەر حسابی خەڵکی هەژار و بێ موچە بڵێی خۆ ناچەمێنین؟!ئاخر تۆ کێشەی کرێی خانوت هەیە؟ تۆ کێشەی شیری مناڵەکەت هەیە؟! تۆ کێشەی جل و بەرگی مناڵ و سوتەمەنیت هەیە؟! دە سەیرێکی دۆخی خەڵک بە گشتی بکە ئەوسا خەریکی ئەو موزایەدە بێتامانە بە .\nتۆ کە بەداهاتی نەوت و داهاتی ناوخۆ و پارەی بەغداش ناتوانی موچەی تەواو بدەی چۆن هێندە ڕوت قایمە، بۆ ۷ رۆژ دواکەوتنی موچە لە عێراقدا لە میدیا نەوتیەکەتەوە دەیکەیتە هەرا و شایولۆغان کەچی بە حەرفێک باسی دواکەوتن و لێدزینی موچەی فەرمانبەرەکانی هەرێم نەکەیت؟ !\nبە مەرجێک لە ۲٠٠٤ ەوە یەکەمجارە دواکەوتنی دابەشکردنی موچە لە عێراقدا کراوەتە خەبەر و بەپەلەی لێكراوە، و لە هەرێمیش شەش ساڵە سەردێری هەرە گرنگی هەواڵ موچەیە .\nکەس ناڵێ عێراق سەرکەتوە عێراق بێگومان فاشیلە، بەلام ئێوە لە عێراق لانیکەم لە دابینکردنی موچەدا زۆر فاشیلترن .\nئەوە پێستی روی ئێوە لە چی چەرمێکە ئیلاهیی؟ !


پێشبینی پەیمانگایەکی نێودەوڵەتی لەبارەی بەهای نەوت لەساڵی 2022دا\nپەیمانگایەکی نێودەوڵەتی تایبەتمەند لەشیکاری و توێژینەوەی ئابوریدا بڵاویکردەوە، سەرەڕای بەردەوامی بەرزبوونەوەی بەهای نەوت لەچەند مانگی داهاتودا، بەڵام چاوەڕێ دەکرێت ساڵی 2022 بەتێکڕا بەهای نەوت لە 66 دۆلاردا جێگیرببێت.\nپەیمانگای دارایی نێودەوڵەتی (IIF) لەدواین راپۆرتیدا ئەوەشی خستوەتەڕو، وڵاتانی هەناردەکاری نەوت لەم ساڵدا بەهۆی بەرزبونەوەی بەهای نەوت ئابوورییەکەیان بەڕێژەی 2.3% گەشەی کردووە و پێشبینیش دەکرێت لەساڵی 2022 دا رێژەکە بۆ 4.3 بەرزببێتەوە.\nباس لەوەشکراوە، وڵاتانی هەناردەکاری نەوت لەئەنجامی بەرزبونەوەی بەهای نەوت ئەمساڵ 165 ملیار دۆلار داهاتیان زیادیکردووە، چاوەڕێش دەکرێت ساڵی داهاتوش 138 ملیار دۆلار داهاتی نیشتیمانی وڵاتەکانیان زیادبکات، هەروەها بەتێكڕا ئەمساڵ بەهای هەر بەرمیلێک نەوت 71 دۆلار بووە و بۆ ساڵی داهاتووش پێشبینی دەکەن رێژەکە بۆ 66 دۆلار دابەزێت.\nئەمڕۆ پێنجشه‌ممه 14ی تشرینی یه‌كه‌می 2021، نرخی بەرمیلێک نەوتی خاوی برێنت لە بازاڕەکانی جیهاندا بە 83 دۆلار و 77 سەنت و نرخی بەرمیلێک نەوتی خاوی ئەمریکیش بە 81 دۆلار مامەڵەی پێوە کراوە.


سەرۆكى دەستەى خاڵە سنوريەكانى عێراق ئاشكرايكرد، لە چەند ڕۆژى داهاتوودا ڕێوشوێنى نوێ بۆ كۆنترۆڵكردنى تەواوەتى خاڵە سنوريەكان دەگيردرێتە بەر، ئەوەش بە ئامانجى سەپاندنى هەيبەتى دەوڵەت.\nعومەر وائلى سەرۆكى دەستەکە (11ى نيسانى 2021) بە ئاژانسى هەواڵى فەرمى عێراقييەى ڕاگەياندووە، لەسەرەتاى دەستكردن بە كارەكانیانەوە دەستیان كرد بە جێبەجێكردنى سيستمى ئەلكترۆنى لەسەرجەم دەروازە سنوريەكاندا، ئەوەش لەپێناو ڕێگەگرتن لە بەهەدەردانى داهات و كۆنترۆڵكردنى تەواووەتى بەڵگەنامەكان و دوركەوتنەوە لە ساختەكارى.\nئاماژەى بەوەشداوە، ڕێوشوێنەكان كە بە رێنمايى مستەفا كازمى سەرۆك وەزيران بووە بۆ سەپاندنى كۆنترۆڵى دەوڵەتە لە ڕێگەى دابينكردنى پاسەوان بۆ دەروازە سنوريەكان و گۆڕينى چەندين فەرمانبەر كە ئاماژەى سلبيان لەسەربوو بە كارمەندى بە توانا و نوێ، ئەو داتا و ژمارانەش دەستەكە بڵاويان دەكاتەوە باشترين بەڵگەن لەسەر سەركەوتنى ئەو كارە.\nوائلى لە بەشێكى ترى قسەكانيدا وتويەتى، لە ساڵى 2020دا دەستەكە يەك ترليۆن و 194 مليۆن دينارى عێراقى بەدەستهێناوە، ئەوەش 72 مليارى زياتر لە ساڵى پێشتر، ئەوەش سەرەڕاى ئەو بارودۆخەى بەهۆى پەتاى كۆرۆناوە دروست بووە.\nعومەر وائلى ئەوەشى ئاشكرا كردووە، لە چەند ڕۆژى داهاتوودا ڕێوشوێنى تريش دەگيردرێتە بەر، بۆ ئەوەى ئەو دۆسیەیە بە تەواوەتى كۆنترۆڵ بكرێت، ئەوەش لە ڕێگەى هەماهەنگى لەگەڵ بەڕێوەبەرايەتييە گشتيەكاندا بۆ گۆڕينى كارمەند و بەدواداچونى سەرجەم رێگەكانى قاچاخ و ياريكردن بە پارەى گشتى.\nسەبارەت بە داهاتى مانگەكانى سەرەتاى 2021، باسى لەوەكردووە، داهات زۆر باشە و لە مانگەكانى سەرەتاى ساڵى ڕابردوو باشترە، لە چەند ڕۆژى داهاتووشدا داتا و زانيارى بڵاودەكرێتەوە.\nبەغدا ’’قەدەغەى نوێ’’ بەسەر هەرێمدا دەسەپێنێت\n2021.04.18 - 23:17


شاهۆز حه‌سه‌ن: ده‌بێت ئه‌نه‌كه‌سه به‌خۆیدا بچێته‌وه\nشاهۆز حه‌سه‌ن هاوسه‌رۆكی پارتی یه‌كێتی دیموكرات "په‌یه‌ده" له دیمانه‌یه‌كی كورتی "وشه"دا له‌سه‌ر چه‌ندان پرسی هه‌نووكه‌یی له باشوور و رۆژئاوایی كوردستان روونكردنه‌وه ده‌دات و ده‌ڵێ، "هه‌ڵبژاردنه‌كانمان دیموكراسی بوون". هاوكات داوا له ئه‌نه‌كه‌سه ده‌كات پێداچوونه‌وه به‌خۆیدا بكات و مۆڵه‌تی كاری حزبی له به‌ڕێوه‌به‌رایه‌تی خۆسه‌ر وه‌ربگرێت".\nحه‌سه‌ن روونكردنه‌وه له‌باره‌ی گرتنی سه‌ركرده‌كانی كورد له رۆژئاوا ده‌دات و ئه‌وه‌ش ناشارێته‌وه كه هه‌ر لایه‌نێك پابه‌ند نه‌بێت به رێساكانی به‌ڕێوه‌به‌رایه‌تی خۆسه‌ر، ئه‌وان ناتوانن قبووڵی بكه‌ن. تایبه‌ت به باشووری كوردستانیش رای گه‌یاند، ئه‌و رووداوانه‌ی ئێسته له كوردستان و ناوچه‌كه هه‌ن پێویستیان به دووباره پێداچوونه‌وه‌ی پێوه‌ندییه‌كانی نێوان حكوومه‌تی به‌غدا و هه‌رێمی كوردستانه له‌پێناو باشتركردنی.\nئێسته حه‌شدی شه‌عبی له ناوچه كوردستانییه‌كانه و به‌پێی راپۆرته‌كان ده‌ستدرێژیی كردووه و به‌نده یاسایییه‌كانیشی پێشێل كردووه، ئێوه وه‌ك كورد له‌و رووداوانه‌دا قسه‌تان چییه؟\nله ١٦ی ئۆكتۆبه‌ره‌وه هێزه عێراقییه‌كان هێرشی ناوچه كوردستانییه‌كانیان كرد، به‌هۆی ئه‌وه‌ی هه‌رێم و به‌غدا نه‌یانتوانیوه كێشه سیاسییه‌كان چاره‌سه‌ر بكه‌ن، به‌ڵام پێویسته هه‌ردوولا جارێكی تر بگه‌ڕێنه‌وه بۆ گفتوگۆ و چاره‌سه‌ر بۆ كێشه‌كان بدۆزنه‌وه و پێداچوونه‌وه‌یه‌ك به پێوه‌ندییه‌كانی نێوانیاندا بكه‌ن، به‌ڵام هێرشی حه‌شدی شه‌عبی بۆ سه‌ر كوردستان جێی قبووڵ نییه، ئه‌وان ئه‌و ناكۆكییانه‌ی هه‌ن به ده‌رفه‌تیان زانیوه و هێرشیان كردووه، ئه‌مه پێچه‌وانه‌ی یاسایه و ده‌بێت به ئاشتی كێشه‌كانیان چاره‌سه‌ر بكه‌ن.\nله ماوه‌ی رابردوودا له رۆژئاوا هه‌ڵبژاردنتان كرد و شاندێكی په‌رله‌مانی كوردستانیش به‌شدار بوون وه‌ك چاودێر، بۆچوونتان چییه له‌سه‌ر ئه‌و به‌شدارییه؟\nهاتنی شاندی هه‌رێم و چه‌ندان شاندی تری نێوده‌وڵه‌تی و چاودێرییان له‌سه‌ر هه‌ڵبژاردن، كه هه‌موویان پێیان وابوو ئه‌مه نیشانه‌یه‌كی دیموكراسی و قۆناغیكی نوێی پێشكه‌وتنی دیموكراسییه له رۆژئاوای كوردستان. له گوته‌كانیاندا هه‌ڵبژاردنه‌كه‌یان به رێكوپێك ناو برد و ئێمه‌ش ده‌مانه‌وێت سیسته‌می رۆژئاوا له كوردستان زیاتر په‌ره پێ بده‌ین.\nبه‌ڵام ئه‌نه‌كه‌سه به‌شداری هه‌ڵبژاردنی نه‌كرد و سه‌رۆكی ئه‌نه‌كه‌سه به ''وشه'' گوت ئه‌و هه‌ڵبژاردنه ناشه‌رعییه و تاكلایه‌نه له‌لایه‌ن په‌یه‌ده‌وه ئه‌نجام ده‌درێ، بۆچوونتان چییه؟\nهه‌ڵبژاردنه‌كان دیموكراسی بوون و شتێكی ئاسایی بوو كه به‌شدارییان نه‌كرد، چونكه ئه‌مه له سیسته‌می زۆر وڵاتدا هه‌یه و هه‌موو لایه‌نه‌كان به‌شداری پرۆسه‌ی سیاسی نابن، به‌ڵام پێویسته ئه‌نه‌كه‌سه پێداچوونه‌وه به‌خۆیدا بكات، چونكه ئه‌وان هه‌ڵه ده‌كه‌ن.\nئه‌ی ئه‌گه‌ر ئێوه سیسته‌مێكی دیموكراسی له رۆژئاوا به‌ڕێوه ده‌به‌ن، چۆن سه‌ركرده‌كان زیندانی ده‌كه‌ن و باره‌گای حزبه كوردییه‌كانی ناو ئه‌نه‌كه‌سه ده‌سووتێن، ئه‌مه چ جۆره دیموكراسییه‌تێكه؟.\nنا نه‌خێر، به‌ڵام ده‌بێت ئه‌نه‌كه‌سه له خۆی بپرسێت له چ وڵاتێكه‌وه كۆنتڕۆڵ ده‌كرێت و بڕیاری له‌سه‌ر ده‌درێت و ئه‌وان جێبه‌جێی ده‌كه‌ن، ئه‌نه‌كه‌سه خۆی خاوه‌نی خۆی نییه و ده‌زانێت له‌لایه‌ن كێوه به‌ڕێوه ده‌برێت. هه‌روه‌ها مۆڵه‌تی كاری حزبی له به‌ڕێوه‌به‌رایه‌تی خۆسه‌ر وه‌رناگرن و ددانی پێدا نانێن و له خۆیانه‌وه كار ده‌كه‌ن، ئه‌مه لای ئێمه به هیچ شێوه‌یه‌ك قبووڵ ناكرێت، چونكه ئێمه له شوێنێك ده‌ژین سیسته‌م و بڕیاری خۆی هه‌یه و ده‌بێت هه‌موو كه‌س كه له‌و شوێنه ده‌ژی یان كار ده‌كات پێوه‌ی پابه‌ند بن، وه‌ك چۆن هه‌موو لایه‌نه‌كانی تری رۆژئاوا پابه‌ندن به رێوشوێنه‌كانی به‌ڕێوه‌چوونی كاروباره جیاوازه‌كان و مۆڵه‌ت له به‌ڕێوه‌به‌رایه‌تی خۆسه‌ر وه‌رده‌گرن و هیچ رێگرییان لێ ناكرێت و كاری خۆیان ده‌كه‌ن، ده‌بێت ئه‌نه‌كه‌سه‌یش وا بكات.\nزۆر جار رێكخراوه‌كانی مافی مرۆڤ به‌ڕێوه‌به‌رایه‌تی خۆسه‌ر ره‌خنه ده‌كه‌ن و ده‌ڵێن سه‌ركرده‌كان زیندان ده‌كه‌ن، ئه‌مه بۆ به‌رده‌وامه؟\nبا رێكخراوه‌كان بێنه رۆژئاوای كوردستان بزانن ئایا ئێمه بۆ ئه‌وان ده‌گرین و له‌سه‌ر چییه و چۆن گیراون، چونكه هیچ كه‌س بێ شتێك نه‌هاتووه‌ته گرتن.


بووژان - به‌ندو ئاوازه‌کان ده قۆناغه جۆربه‌جۆره‌کانی ژیانی مرۆڤ‌دا / خه‌دیجه به‌یگی پور\nمنداڵی یه‌که‌م قۆناخی ژیانی مرۆڤه، منداڵ هه‌ر که له دایک بوو بۆنواندن‌و هێور کردنه‌وه ئاوازی به سۆزی لایه‌لایه‌ی به گوێ دا ده‌خوێندرێ. لایه‌لایه زۆرتر له لایه‌ن ژنه‌وه ده‌وترێ و سوروشتێکی ژنانه‌ی هه‌یه. ژن له کۆمه‌ڵگای پیاوسالاری‌دا ده‌وری سه‌ره‌کیی په‌روه‌رده کردنی منداڵی له ئه‌ستۆیه. هه‌ر بۆیه نه‌گوتراوه‌کانی ده‌روونی به‌م ئاوازه به گوێی منداڵ‌دا ده‌خوێنێ و ده‌سته‌و داوێنی چاک‌و پیران ده‌بێ. که داهاتووی زارۆڵه‌که‌ی لێوماڵ له سه‌رکه‌وتن و به‌ختییاری بێ. هه‌ر بۆیه به گۆرانی، لانکی له‌دار قه‌زوان بۆ دوروست ده‌کا‌و وه‌ستایان دێنێ له ((شنۆ))یه ده‌سرازه‌ی له ((لاجان))ێ. سه‌رده‌مه‌ی له ((گرشیلان))ێ و جه‌نگه‌ی بێری و بانه‌مه‌ڕان هه‌ڵیده‌گرێ به چارۆکێ و ده‌یپێچێته‌وه به کۆڵوانێ هه‌ڵی‌ده‌گرێ بۆ ((سه‌هه‌ند))و ((ماین بڵاغ))و کوێستانێ، ئه‌و جار لایه‌لایه‌کی بۆ ده‌ڵێ مه‌گه‌ر خوا بزانێ، ده‌یبا بۆ ((که‌رکووک)) و ((به‌غدا))یه چاک‌و پیرانی بۆ ده‌خولێته‌وه به‌ڵکوو له سێبه‌ری بحه‌سێته‌وه. لایه‌لایه ئه‌و خه‌ونه دوور و درێژه‌یه که دایک بۆ داهاتووی زارۆکه‌که‌ی دیویه‌تی‌و به‌ره‌نگاری هه‌ر شتێک ده‌بێته‌وه که له‌و خه‌ونه گه‌وره‌یه ڕایپه‌ڕێنێ:\nسه‌د دارم لێ‌ده‌ن داری میمۆکێ\nلانکت هه‌ڵ‌ده‌گرم ده‌چمه ((که‌رکووک))ێ\nزۆر جاران دایک به‌ده‌م لایه‌لایه‌وه شتێکی مه‌زن ده‌درکێنێ، ئاخۆ ده‌یهه‌وێ منداڵه‌که‌ی هه‌ر له ئێستاوه له‌گه‌ڵ باری ناله‌باری ژیانی گه‌له‌که‌ی شاره‌زا بکا یان مه‌به‌ستی ده‌ربڕینی هه‌سته به سۆزه‌که‌یه‌تیێ؛ یان هه‌وراز و نشیوه‌کانی ڕێگه‌ی زارۆڵه‌که‌ی له داهاتوودا به بیر ڕادێن و بیر له حه‌سانه‌وه داکا:\nگه‌ر ملت دێشێ به به‌تی زاڵم سه‌ر که سه‌ر ڕانم قه‌زات له گیانم\nلای لاییت بۆ ده‌که‌م خه‌و بتباته‌وه فریشته‌ی خێران خه‌به‌ر\nجۆره خۆگونجاندنێکه له گه‌ڵ ته‌مه‌نی مناڵ. واته که‌سێک که منداڵ ده‌لاوێنێته‌وه به‌نده‌کانی به زمانێکی منداڵانه ده‌ڵێ، ئه‌ویش له بواری ده‌روون ناسی‌یه‌وه بایه‌خێکی زۆری هه‌یه چونکه سه‌ره‌ڕای بوونی زمانێکی منداڵانه له ڕاوێژێکی منداڵانه‌ش که‌ڵک وه‌ر ده‌گرێ. به‌نده‌کانی لاواندنه‌وه بۆ کچ‌و کوڕ جیاوازن واته به پێی سروشتی کۆمه‌ڵگای پیاوسالارانه کچ‌و کوڕ، تایبه‌ت بۆ کۆمه‌ڵگا په‌روه‌رده ده‌کرێن‌و به‌ئاواز پێیان ده‌وترێ که له داهاتوودا ده‌بێ چی بن‌و چی بکه‌ن.\nقومار و کایه:\nمناڵی کورد دوا به دوای به جێ هێشتنی ئه‌م قۆناخه بۆ یه‌که‌م جار گۆرانی ده‌چڕێ. کچان له‌گه‌ڵ کچان و کوڕان له‌گه‌ڵ کوڕان مل له کایه و قومار ده‌نێن.\nکور و کچی کورد زوو ئه‌و ڕاستییه‌یان بۆ وه‌ده‌ر ده‌که‌وێ که مه‌به‌ست له جیاوازیی کور و کچ بوورانی دیارده‌یێکی مه‌زنه به ناوی ئه‌وین! هه‌ر به‌و پێیه ڕوانگه و بۆچوون له ئاکامی ناوه‌ڕۆکی گۆرانییه‌کان ده‌گۆڕێن‌و به‌ره‌و سووتان بۆ یێکتر و خۆشه‌ویستیی ڕاسته‌قینه ده‌ڕۆنا‌و هه‌ر کامه به پێی سوروشتی خۆیان هه‌ستی خۆ، له به‌رامبه‌ر لایه‌نی تر دا ده‌رده‌بڕن.\nوزه‌ی ژیان کاره. ژین به هه‌ر جۆرێک بێ مرۆڤ ده‌بێ کار بکا. کار بنه‌مای پێک‌هێنه‌ری هه‌موو بایه‌خه‌کانی کۆمه‌ڵایه‌تی، شارستانی‌و هونه‌رییه. واته سنووری جیاکه‌ره‌وه‌ی مرۆڤ له ئاژه‌ڵ، کاره. هونه‌ریش له ئه‌نجامی کار دا پێک هاتووه. مرۆڤی کورد کار و هونه‌ری تێکه‌ڵاو کردووه و هه‌ر له زۆوه بۆ زۆرکاران گۆرانی و ئاوازی تایبه‌تی داناوه. ئه‌مه سه‌ره‌ڕای باش‌به‌ڕیوه‌چوونی کاره‌که، ده‌بێته بیانوویه‌ک بۆ ڕاز و نیاز ڵه‌گه‌ڵ دڵداره‌که‌ی و ئه‌وین و کار تێکه‌ڵاو کردن و جۆره به‌ڵێنی دانێکه به گراوی که له هیچ هه‌ڵ‌و مه‌رجێک‌دا له بیری ناکا.\nئه‌وه‌ی تا ئێستا له‌و وتاره‌دا هاتووه، چۆنیه‌تیی گه‌شه‌کردنی مرۆڤێکه. ئه‌وه ڕه‌نگه به قسه هه‌ر ده‌مێک بکرێ، به‌ڵام له ڕاسته‌دا ته‌مه‌نی مرۆڤێکه که له‌و وێنانه‌دا ده‌بینین که منداڵ به چ ژانێک دێته دنیا و به چ ژانێک گه‌وره ده‌بێ به چ ئاواتێکه‌وه ده‌ژی. به‌ڵام مخابن تیری چڵکنان زۆر به سانایی له که‌وان ده‌رده‌چێ‌و ڕه‌نجێکی چه‌ند ساڵه به چاوترووکانێک ئه‌بێته‌وه هیچ‌و سواره ده‌گلێ. شین‌گێڕی زۆرتر له گراوییه‌وه بۆ لاوی جوانه‌مه‌رگ‌و له خوشک‌و دایکه‌وه بۆ برا و کوڕی جوانه‌مه‌رگ ده‌وترێ. دایک‌و خوشک زۆرتر هه‌ستی بێ‌په‌نابوون و بابان وێران بوونی خۆیان ده‌چڕن.\n((ئه‌م وتاره له کتێبی کانی مرادان هه‌ڵگیراوه که نووسراوی سه‌لاح یابانیانی‌یه)\nshayda alipoor خه‌دیجه به‌یگی پور زن ره‌وه‌ز نافرمانی مدنی رحمان محمود حسن ئه‌سکه‌نده‌ر جه‌عفه‌ری شێعری نوێی کوردی مقاله ای اجتماعی شیدا علی پور


هۆشداریی سوپای پاسدران بە هەرێمی کوردستان/ نیشتمانی خۆتان مەکەنە مۆڵگەی تیرۆریستان - Mehr News Agency\nAP ١٤٠٠ Shahrivar ١٥ ١٤:٣٨\nNews Code 38989\nبە پێی هەواڵی مێهر، سەردار پاکپوور فەرماندەی هێزی زەوینیی سوپای پاسداران هۆشداریی بە هەرێمی کوردستان دا.\nدوای ئەوەی کە هەندێ گرووپی تیرۆریستی چەکدار لە ناوچەی سنووریی باکووری ڕۆژاوای ئێران جموجووڵی نوێیان کردبوو، سەردار محمەد پاکپوور، فەرماندەی هێزی زەوینی سوپای پاسداران لە سەردان کردنی یەکینەکانی بنکەی سەربازیی سنووریی ئەم ناوچەیە، جەختی کرد کە تا ئێستا چەندین جار هەرێمی کوردستانمان ئاگادار کردۆتەوە.\nوتیشی: چەندین ساڵە کە گرووپە تیرۆریستی و دژە شۆڕشەکانی سەر بە ئیستکباری جیهانی و دەزگا سیخوڕییە بیانییەکان لە جوگرافیای هەرێمی کوردستان هەوڵ دەدەن بۆ شێواندنی ئاسایشی سنووری ئێران و ئازاردانی خەڵکی ئەم ناوچە سنووریانە و لەمبارەوە هۆشداریی پێویستمان بە بەرپرسانی هەرێمی کوردستان و وڵاتی عێراقیش داوە.\nسەردار پاکپوور بە جەخت لە سەر ئەوەی کە دەوڵەتی عێراق و هەرێمی کوردستان نابێت ڕێگە بە تیرۆریستان بدەن کە بە جەولان و دروست کردنی بنکە لە هەرێم ببنە هەڕەشە بۆ سەر ئاسایشی ئێران، وتی: هەرچەشەنە کەمتەرخەمی و غەفڵەت لەمبارەوە بە دژی پەیوەندی باشی دوو لایەن دەزانین.\nفەرماندەی هێزی زەوینی سوپای پاسداران هەروەها ڕایگەیاند کە وڵامی کوشندە بە تیرۆریستان دەدەینەوە و خەڵکی ئەو ناوچە سنووریانەی هەرێمی کوردستان دەبێ نزکی بنکەی تیرۆریستان نەکەون تاکوو زیانیان بەر نەکەوێت.


بارسێلۆنا لە رێگەی درێسی دووەمییەوە رێز لە ئەكادیمیای لاماسیا دەگرێت – Knwe.org\nسەرەکی » وەرزش » بارسێلۆنا لە رێگەی درێسی دووەمییەوە رێز لە ئەكادیمیای لاماسیا دەگرێت\nبارسێلۆنا لە رێگەی درێسی دووەمییەوە رێز لە ئەكادیمیای لاماسیا دەگرێت\nیانەی بارسێلۆنا درێسی دووەمی یانەكەی بۆ وەرزی نوێ ئاشكرا كرد كە رەنگی زەردەو یانەكە بۆ بەشێك لە یارییەكانی دەرەوەی یاریگای خۆی دەیپۆشێت.\nیانەكە لە پێگەی رەسمی خۆی بڵاویكردۆتەوە كە ئەو درێسە بۆ رێزلێنانە لە ئەكادیمیای لامسیا كە درێسەكە هاوشێوی درێسی یانەكەیە لە ساڵی 1979 كە ئەو ساڵە ئەكادیمیاكە دامەزراوە.\nدرێسەكە رەنگە زەردە و كە لای شانی چەپیەوە تا بەشی خوارەوەی لاپ راست 2 هێڵی پان هەیە و رەنگیشیان نیلی و ترێیە كە رەنگەگانی درێسی یەكەمی یانەكە پێكدەهێنن.\nئەكادیمیای لاماسیا یەكێكە لە بەناوبانگترین ئەكادیمیا وەرزشیەكانی جیهان كە دوای ئەوەی ساڵی 1979 دامەزرا چەندین ئەستێرەی جیهانی هاوشێوەی لیۆنێل میسی و چاڤی هێرناندێز و ئەندرێس ئینێستا لەو ئەكادیمیایەوە پێگەیشتون.\nسەبارەت بەو درێسەش سێرجیۆ رۆبێرتۆ كە یەكێكە لە دەرچوانی ئەو ئەكادیمیایە وتی: شتێكی بە رێككەوت نییە كە لامسیا چەندین ئەستێرەی جیهانی بەرهەمهێناوە، لامسیا شوێنێكی تایبەت و ناوازەیە و فەلسەفەیەكی ناوازەشی هەیە، دڵخۆشم كە درێسی یانەكە بۆ رێزلێنانە لەو ئەكادیمیایە بەتایبەت كە خۆم ساڵانێكی زۆر لەو ئەكادیمیایە بووم.\nبارسێلۆنا دیزاینێكی تایبەت بەكاردەهێنێت\nیانەی بارسێلۆنا رایگەیاند یانەكە لە یارییە ئامادەكارییەكان و چامپیۆنس لیگی وەرزی داهاتوو شێوازێكی نوێ بۆ نووسینی ژمارە و ناوی یاریزانان لەسەر درێسی یانەكە بەكاردەهێنێت و ئەو فۆنتەی كە بەكاری دەهێنن ناوی شێوازی بارسێلۆنا دەبێت.\nپێگەی رەسمی یانەكە بڵاویكردۆتەوە لە یارییە ئامادەكارییەكانەوە بارسێلۆنا بە دیزاین و فۆنتێكی نوێ ناوی یاریزانان و ژمارەكانیان لەسەر درێس دەنووسێت كە فۆنتەكە ناو نراو شێوازی بارسێلۆنا.\nبارسا ئاماژەی بەوە داوە ئەو هەوڵە بۆ ئەوەیە بارسێلۆنا خاوەنی شێوازی تایبەت بەخۆی بێت كە ئەمە دوپاتیدەكاتەوە یانەیەكی ناوازن و خاوەن تایبەتمەندی خۆیانن.\nیانەكان بۆ ناونووسین و ژمارە نووسین لەسەر درێسەكانیان شێوازی دیاری كراو بەكاردەهێنن كە لەلایەن كۆمپانیای سپۆنسەر و ئەو كۆمپانیایەی درێسەكە دروست دەكات دیاری دەكات، بەڵام بارسێلۆنا بڕیاری داوە چی تر كار بەو دیزاینانە نەكات و خاوەنی دیزاینی خۆی بێت.\nبارسا لەلایەن تیمێكی تایبەتەوە فۆنتێكی نوێی دیزاین كردوەو سەرجەم تیپەكانی یانەكەش لەهەموو یارییەكان ئەو فۆنتە بەكاردەهێنن.\nبارسا راشیگەیاندوە سەرجەم درێسیەكانی یانەكە لە یارییە دۆستانەكان و چامپیۆنس لیگ و یاری كۆتایی كۆپا دێرێ بەو دیزاینە دەنووسرێن، بەڵام یانەكە ناتوانیت لە خولی ئیسپانیا ئەو دیزاینە بەكار بهێنێت چونكە لەو خولەدا دەبێت هەموو یانەكان یەك دیزاین بەكار بهێنن.\nوەكو پێگەی یانەكەش ئاماژەی بەوە داوە بۆ یەكەم جار یاریكردن بە درێسی نوێ و دیزاینی نوێ رۆژی 23ی ئەم مانگە دەبێت لە یاری دۆستانەی بەرامبەر بە چێڵسی.


کۆمەڵێک فیلمی زۆر بەناوبانگ کە لەڕاستیەوە وەرگیراوە و پێشمان نەزانیوە! - تۆڕی میدیایی خەڵک\nئەمەی خوارەوە کۆمەڵێک فیلمی زۆر بەناوبانگە کە لەڕاستیەوە وەرگیراوە و پێشمان نەزانیوە:\n– فیلمی The Aviator چیرۆکی ژیانی هونەرمەند و فڕۆکەوانی بەناوبانگ هوارد هيوزە و کراوە بە فیلم\n– فیلمی The Imitation Game ژیانی زانایەکی کۆمپیتەریە بەناوی Alan Turing و کراوە بە فیلم\n– فیلمی Dunkirk لە چیرۆکێکی ڕاستی جەنگی جیهانی دووەم وەرگیراوە کە بەکشانەوەی دونكيرك ناسراوە\n– فیلمی Black Hawk Down لە چالاکیەکی ڕاستەقینەی سوپای ئەمریکاوە وەرگیراوە لە ساڵی ١٩٩٣ لە مەقدیشۆ\n– فیلمی Hotel Rwanda لە چیرۆکێکی ڕاستیەوە وەرگیراوە کە ساڵی ١٩٩٤ لە ڕواندا ڕویداوە و خاوەن هۆتێلێک ژیانی هەزاران پەنابەری ڕزگار کردووە و جێگای مانەوەی پێداون.\n– فیلمی The Hunt for Red October لە چیرۆکێکی ڕاستەقینەوە وەرگیراوە لە ساڵی ١٩٨٤ و لەکاتی جەنگی سارددا


بەهرۆز جەعفەر: بەرهەم ساڵەح و سفر کورسی. – WTARIKURD\nئەوە لە دەریای ناوەڕاست (مێدیتریانە) یۆنان و قوبرس و ئیسرائیل ڕێککەوتن بۆ ئیدارەدان و پاراستنی ئاسایشی دەریای ناوەڕاست کە بە پێی ڕێککەوتننامەی بەرشەلۆنە پێی ئەڵێن (Euro- Mediterranean Partnership)، ئەم ناوچەیە ڕۆژهەڵاتی ناوەڕاست بە ئەوروپاوە گرێ ئەدات، ئەفریکاش هەر بە ئەوروپاوە گرێ ئەدا، دیسان حەوزەیەکە ڕۆژ لەدوای رۆژ بڕی یەدەگی نەوت و غازی تیا زیاد ئەکا بە هۆی گەڕان و پشکنینە بەردەوامەکانەوە، سوریاو لوبنان و میسرو ئیسرائیل و یۆنان و قوبرس و فەڕەنساو ئیتاڵیا ئەو وڵاتە گرنگانەن کە ئەکەونە سەر دەریای ناوەڕاست، ئەم بلۆکەش هەمویان هاوپەیمانی ویلایەتە یەکگرتووەکانی ئەمریکان. ڕووسیا بە (16) کەشتی سەربازییەوە دەستی بە مانۆڕەکانی کرد لە دەریای ناوەڕاست (وەک ئەزانن ڕووس وەک تەلێکی دڕکاوی لەدوای بەهاری عەرەبیەوە هاتۆتە ئەم ناوچەیە). تورکیاش (40000) چل هەزار سەربازی لە قوبرسی باکور جێگیرکردووە، ئەوە بڕیاریشیدا بنکەیەکی سەربازیی دەریاوانی لە دوورگەی قوبرس دابنێت، ئەم جموجوڵەی ڕووسیاو تورکیا دوای دزە کردنی زانیاری هەواڵگری هاتووە کە گوایە لە بەرەبەیانێکدا هێزەکانی ئەمریکاو ئیسرائیل لە پڕ بنکەیەکی سەربازی گەورە لە قوبرسە تورکیەکە (قوبرسی باکور) بکەنەوەو جاربدەن و، تورکیا لەو بەشەی دوورگەکە بکەنە دەرەوە کە لەساڵی (1974) ەوە داگیری کردووە (لێتانی نەشارمەوە هێڵی ووزەی کوردستانیش بەتەنیشت فیشخابورەوە یان لە باکوری سوریاوە هەر بەم ناوچەیەدا تێ پەڕ ئەبێت).\nئەوە لە ڕۆژھەڵاتی ناوەڕاست بەریەککەوتنی سیستەمی هەرێمایەتی و جیهانی گەیشتە ترۆپک، واشینگتۆن ئینستیوت بابەتێکی بڵاوکردۆتەوە کە سەرەتای (2019) شەڕێکی گەورە بەرۆکی ڕۆژھەڵاتی ناوەڕاست ئەگرێت، بەرایی ئەم جەنگەش لە لوبنان و سوریاوە بە هۆی دەستدرێژی و ختوکەدانەکانی حیزبۆڵڵاوەیە بۆ سەر ئیسرائیل، بەپێی راپۆرتێکی پەیمانگەی مێدیتریانە بۆ توێژینەوەی هەرێمایەتی ئێران ساڵانە (700) ملیۆن دۆلاری بۆ حیزبوڵڵا سەرف کردووە. بە کورتیەکەی جەنگە ڕاستەقینەکە لە (جۆلان) ەوە دەست پێ ئەکا.\nئەوە عێراق، لە (2003 ەوە بۆ 2018) تەنها سێ ئۆپشن لەبەردەم ئایندەکەیدا چاوەڕوانکراوە، یەکەم، دیکتاتۆریەتی شیعە (دەرکەوت سەر ناگرێت), دووەم، دیموکراتیزەکردن (ئەم دۆخەی ئێستای عێراق ڕێک ناوی ئەوەیە کە وەرچەرخان و بازدان بۆ دیموکراسی لە عێراقدا هەرەسی هێناوەو سەرناگرێت، ئیتر هیچ دەستگەو ڕێکخراوەییەکیش خۆی پێوە سەرقاڵ نەکاو بودجەی تیا بەهەدەر نەدات لەو بوارە)، ئۆپشنی سێهەم بریتی یە لە (دابەشبوون و پەرتبون)، دابەشبونی جوگرافی لە ڕیفراندۆمەکەی کوردستاندا شکستی خوارد، کەواتە دابەشبونی ئیتنی و پەرتبونی ئاسایش و سێکتەرەکانی حکومڕانی و جەنگی ناوخۆیی چاوەڕێی عێراقە، عێراق لە لێواری تەقینەوەیەکی گەورەی خوێناویدایە، ئەوەشی ئەم بۆچوونە تۆختر ئەکاتەوە ئەوەیە (کێک) ەکە بەشی هەمو سیاسیەکان ناکات. لەلایەک شیعەو شیعە تێک بەرئەبن، لەلایەک بلۆکبەندی هەرێمایەتی و لەلایەکیش نەمانی ئینتیمای هاوڵاتی بە هەڵبژاردن و بە حکومداری لە عێراق دا. عێراقێک تیایدا سیاسیەکانی موزەیەفن، هەمویان (بەوانەی کوردستانیشەوە) شانازی بەو تەزویرەوە ئەکەن کردویانە، شانازی بە موزەیەفبونی خۆیانەوە ئەکەن. (ڕەنگە) کورد فریای سیاسەت لە عێراق نەکەوێ ئەوە نەبێت بە پەلە بڕیار بدات بەشێک نییە لەو جەنگەی لە عێراق رووئەدات و، حاڵەتی نائاسایی لە هەرێم ڕابگەیەنێت.\nلە دۆخێکی وەهای هەرێمایەتی و عێراقی دا (با خوێنەر ناوی بنێت) کوردستان و سیاسیە کوردەکان خەریکی چین؟!. ناوێرن بڕیارێکی بوێرانە بدەن لە ترسی فەیسبوک، لە دوو کوێرە دێی وەک هەولێر و سولەیمانیدا (بە بەراورد بە دونیاو شارە گەورەکانی جیهان) خەریکی بابەتی زۆر کرچ و کاڵ و نا نیشتیمانین، تازە تازە دانیشتون موحاسەسەی حیزبی و مێژوویی ئەکەن، گوایە ئەمیان کورسی هەیەو ئەویان نییەتی و… ئەمیان ڕێککەوتنی ژێر بەژێری کردووە لەگەڵ ئەم و ئەوی دەرەکیدا یان نا…و… ئایا ئەم سەردانەی حیزبی (سین) بۆ لای حیزبی (جیم) چییە…و…تادوایی. ئەسڵی مەقسەد ئەوەیە کەرەستەکانی کورد (کارەکتەرە سیاسیەکانی بەتایبەت) وە مێنتاڵیەتی کورد هی ئەم جۆرە باهۆزە نییە، بەلای کەمی کورد ئەنجومەنێکی سیاسی وای پێویستە (ئەگەر ڕزگاریشی نەکات) بیپارێزێت لەو ئاگرەی لە ناوچەکە کەوتۆتەوە، ئێ بەڵام کورد فانیلەی کردۆتە بەر جمهور و یارییان پێ ئەکات یاریزانەکانیشی کردووە بە جمهور و تەماشاکەر!.\nئیمڕۆکە سەتا سەتی خەڵک ئەزانن جەنابی (مام جەلال) بمایایە دۆخی کوردستان وا نە ئەبو، سەتا سەتیش ئەزانن جەنابی (دکتۆر بەرهەم ساڵەح) لە بەغدا بوایە لە بری بەڕێز (مەعسوم) ئەم دۆخەی کوردستان لانی کەم وا نە ئەبو… ئاخەر حیزب و هەڵبژاردن چ مانایەکی هەیە کە لە ماناکانی سیاسەت داماڵران، کە قەوارەی کوردی تیا چو، کە کوردستان کەوتە بەر ئاگری شەڕ چی لە کورسی بکەین دوو دیدگا بچوکی حیزب لە پەرلەمانا لەسەری دادەنیشن!؟.


بەشێوەی لێوی ئافرەتدا کەسایەتیەکەی بناسە | ZAnkoLine\nبەشێوەی لێوی ئافرەتدا کەسایەتیەکەی بناسە\nزۆر بابەت هەیە لە زمانی خوێندنەوەی جەستەدا کە حالەتی مرۆڤ پیشان دەدات و لێکدانەوەی جیاوازی بۆ دەکرێت.\nئەمەش بوارێکە کە ئەو کەسانەی پسپۆری بواری دەرونناسین لێکدانەوەی بۆ دەکەن. یەکێک لەو بابەتانەی کە زمانی جەستەیە بریتیە لە شیوەی لێو و هەر جۆرە ش لێکدانەوەیەکی هەیە بۆ حاڵەتی کەس.\n١- ئەو کەسانەی شێوەی لێویان وەک ژمارە یەکە واتە لێویان تا رادەیەک گورەو ئاوساوە ، ئەوان کەسایەتی بەهێزیان هەیەو ناتوانن ئەوەی لەدڵیانە بیشارنەوەو خێراش باوەڕ بەبەرامبەر دەکەن و خۆشەویستن لەناو کۆمەڵگەدا.\n٢- شێوەی ژمارە ٢ ، واتە ئەو کەسانەی لێویان بچوکە ، کەسانێکن کە خاوەن کەسایەتی خۆیانن و حەزیان لەپەیوەندی نیە لەگەڵ کەسانی ترو زۆر باوەڕیشیان بە خۆشەویستی نیەو بەگشتی ئەم جۆرە کەسانە بەردەوام خۆشحاڵن لەژیان.\n٣- جۆری سێیەمی لێو، ئەو کەسانەی کە لێوی سەرەوەیان گەورەیەو لێوی خوارەوە بچوکتر، کەسایەتی ئەم جۆرە مرۆڤانە بەوە ناسراوە کە خاوەن حکمەو سەبرن لە ژیانو دەتوانرێ لە زۆر بابەتی ژیان پشتیان پێببەسترێ و کەسانی راستگۆو دڵسۆزن.و بەردەوامیش بێ ترس بڕیارە چارەنوسسازەکان دەدەن\n٤-ئەو کەسانەی لێوی سەرەوەیان بچوکەو هی خوارەوەیان گەورەیە، ئەم جۆرە کەسانە کەسی عاتفینو زۆر هەستیارنو بەردەوام حەزیان لە شوێنی ئارام و دور لەقەرەباڵغیە.\nوەرگێران لە عەرەبیەوە زانکۆلاین\nهناك الكثير من الأمور التي توجد في جسد الإنسان والتي تعبر عنه وعن شخصيته، وذلك يكون من شكل القدم مثلا أو من خلال طريقة النوم أو غيرها من الأمور التي انتشرت في لغة الجسد في الفترات الأخيرة والتي يشرف عليها أكبر المحللين النفسيين للأمر، ومن ضمن هذه الأمور هو شكل الشفاه، حيث صرح العديد من المحللين النفسيين أنه يمكن التعرف على شخصية المرأة من خلال شكل الشفاه، وسوف نتعرف على تلك الأمور من خلال مقالنا هذا.\n1- تعتبر الشفاه الكبيرة الحجم والمنتفخة هي من الأكثر انتشارا هؤلاء النساء هم من النساء الذين يمتلكون شخصية متميزة، حيث أنهم يحبون الصراحة دائما، وهذا الأمر يجعلهم محبوبين بشكل كبير، كما أن صاحبة الشفاه الممتلئة لا يستطيعون أن يخفوا شعورهم بالحب تجاه أي شخص، ويستطيعون التعبير بسهولة عما يدور داخل قلوبهم وهذا الأمر الذي يجعلهم يثقون في الناس بسهولة وبسرعة كبيرة.\n2- الأشخاص الذين يمتلكون الشفاه الصغيرة الحجم هم من الأشخاص الذين لهم شخصيتهم المستقلة والقوية ولا يعتمدون على الحب والارتباط في حياتهم بشكل أساسي أو ضروري، ولذلك هؤلاء الأشخاص يكونون سعداء عن غيرهم من الكثير من الأشخاص.\n3- الأشخاص الذين يمتلكون الشفاه المختلفة حيث تكون كبيرة من الناحية العلوية وصغيرة الحجم من الشفاه السفلية هؤلاء الأشخاص معروفون بالحكمة والصبر، وهم من الأشخاص الذين يمكن الاعتكاد عليهم في العديد من الأمور، وهم أيضا من الأشخاص الذين يتميزون بالتحدي والعزيمة وعدم الخوف من اتخاذ القرارات المصيرية.\n4- أيضا الأشخاص الذين يملكون شفاه صغيرة عليا، وتكون الشفاه السفلية كبيرة الحجم عنها هؤلاء الأشخاص يتميزون بالشخصية الحساسة والعاطفية، كما أنهم يستطيعون أخذ قراراتهم دون الحاجة لاستشارة آخرين فيها، كما أنهم يحبون الهدوء.\n← داعش لە کەرکوک هێرشی کردە سەر سەربازگەی کەیوان و شەهید هەیە\nبەفەرمی وەزارەتی خوێدنی باڵا چەند بڕیارێكی دەرکرد →


گۆڕان لەسەر لێكنزیكبونەوەیان لەگەڵ یەكێتی دەدوێت\nگۆڕان له‌باره‌ی ڕێكه‌وتننامه‌ی ده‌باشانی نێوان یه‌كێتی و گۆڕان دێته‌ده‌نگ و به‌رپرسێكی بزوتنه‌وه‌كه‌ش ڕایده‌گه‌یه‌نێت، "ئێمه له‌گه‌ڵ یه‌كێتی له‌یه‌ك ناوچه ده‌ژین و قاعیده‌یه‌كی هاوبه‌شمان هه‌یه"، ده‌شڵێت:"گۆڕان به‌فه‌رمی په‌یوه‌ندیه‌كانی خۆی له‌گه‌ڵ یه‌كێتی هه‌ڵپه‌ساردوه".\nچالاك موهه‌ندیس ئه‌ندامی جڤاتی نیشتمانی بزوتنه‌وه‌ی گۆڕان، بهSNNی راگه‌یاند، "له‌باره‌ی په‌یوه‌ندی و لێكنزیكبونه‌وه‌مان له‌گه‌ڵ یه‌كێتی، ئێمه له‌گه‌ڵ یه‌كێتی له‌یه‌ك ناوچه ده‌ژین و قاعیده‌یه‌كی هاوبه‌شمان هه‌یه‌و دوو سه‌ركردایه‌تی جیاوازمان هه‌یه".\nبه‌رپرسه‌كه‌ی گۆڕان جه‌ختیكرده‌وه، "بزوتنه‌وه‌ی گۆڕان به‌فه‌رمی و به‌بڕیاری جڤاتی نیشتیمانی په‌یوه‌ندیه‌كانی خۆی له‌گه‌ڵ یه‌كێتی نیشتیمانی كوردستان هه‌ڵپه‌ساردوه به‌هۆی ئه‌وه‌ی ئه‌و چوار ڕێكه‌وتنه‌ی له‌نێوانماندا كراوه هیچی جێبه‌جێنه‌كردوه".\nئه‌ندامه‌كه‌ی جڤاتی نیشتمانی گۆڕان وتیشی:"ڕێكه‌وتننامه‌ی نێوان گۆڕان و یه‌كێتی كه‌به‌ڕێكه‌وتننامه‌ی ده‌باشان ناسراوه، له‌لایه‌ن گۆڕانه‌وه له‌مپه‌ڕی بۆدروستنه‌كراوه، به‌داخه‌وه له‌لایه‌ن یه‌كێتییه‌وه له‌مپه‌ڕی بۆدروستكراوه، پێشمانوایه ئه‌گه‌ر ڕێگری بۆ جێبه‌جێكردنی ڕێكه‌وتننامه‌كه دروستنه‌كرایه، ئێستا بارودۆخی كوردستان له‌ڕوی دیموكراسی و ئاوه‌دانی و حكومڕانی باش، زۆر پێشكه‌وتوترده‌بوو".\n3 مانگ پێشتر - May 20 2019 3:35PM


سووریا به‌م جۆره دابه‌شكراوه\nپه‌یمانگه‌ی "واشنتن" له راپۆرتێكدا رایگه‌یاند، حكومه‌تی سووریا شكستیهێناوه له‌وه‌ی بتوانێت سه‌روه‌ری كامڵ به‌سه‌ر سنووره‌كانی وڵاته‌كه‌یدا بسه‌پێنێت و راهاتووه به‌و واقیعه‌ی درووست بووه.\nKurdistan24 هەولێر 20:54 2021/02/11\nنه‌خشه‌ی نوێی سووریا و ناوچه‌ی ژێر ده‌سه‌ڵاتی هه‌سه‌ده به زه‌رد و ژێر ده‌سه‌ڵاتی به‌رهه‌ڵستكاران به سه‌وز و دیمه‌شق به په‌مه‌یی ده‌ستنیشان كراوه\nسووریا ئه‌نقه‌ره دیمه‌شق سوپای رووسیا سووپای ئه‌مه‌ریكا سووپای توركیا قه‌یرانی سووریا هه‌سه‌ده\nبه گوێره‌ی راپۆرتی ئه‌و په‌یمانگه‌یه، حكومه‌تی سووریا، راهاتووه، وه‌ك ئه‌وه‌ی بۆ هه‌میشه ره‌وشه‌كه وابێت و سنووره‌كانی به ده‌ست خۆیه‌وه نه‌بن و هێزی بیانیی تێیاندا بن. بۆیه سازشی بۆ كۆنترۆڵی سنوور و ئاسمانی وڵاته‌كه‌ی كردووه بۆ هێزی دیكه‌ی بیانی.\n"فابریس بالونش" یه‌كێك له لێكۆڵه‌رانی په‌یمانگه‌كه رایگه‌یاندووه، لانیكه‌م له دوو ساڵی رابردوودا ره‌وشی سنووره‌كانی سووریا هیچ گۆڕانێكیان به‌سه‌ردا نه‌هاتووه.\nئه‌مه له كاتێكدایه هه‌ریه‌ك له رووسیا و هاوبه‌شه‌كانی له دانووستانی ئاشتیی "ئه‌ستانه"، كه (ئێران و توركیا)ن، ره‌تیده‌كه‌نه‌وه رێگه به دابه‌شكردنی سووریا بده‌ن، یان رێگه بده‌ن كیانی كوردیی له باكووری سووریا ره‌گ و ریشه داكوتێت.\n"بالونش" پێی وایه، "ئه‌و كێشانه‌ی له دابه‌شكردنی سوودان هاتنه ئاراوه، گومانی بۆ نه‌خشه‌داڕێژه‌ره‌كانی سیاسه‌ت له خۆرئاوا درووست كردووه، بۆ دووباره كردنه‌وه‌ی ئه‌و ئه‌زموونه له سووریا".\nهه‌ریه‌ك له رووسیا، ئێران و توركیا، به شێوه‌یه‌كی رێكوپێك كۆبوونه‌وه‌ی ده‌وری له باره‌ی ره‌وشی سووریا ده‌كه‌ن و ئه‌و كۆبوونه‌وانه له شاری "ئه‌ستانه"ی پایته‌ختی كازاخستان به‌ڕێوه‌ده‌چن، كه له سه‌ره‌تای (2017)ه‌وه ده‌ستیان به‌و دانووستانانه كردووه.\nئه‌و شاره‌زا سیاسییه، ده‌ڵێت: سه‌ره‌ڕای هه‌وڵی له‌باربراو بۆ دابه‌شكردنی سووریا، هێزه بیانییه‌كان وڵاته‌كه‌یان به شێوه‌یه‌كی ناڕه‌سمی له نێوان خۆیاندا دابه‌ش كردووه.\nروونیشیكردووه‌ته‌وه، بیانییه‌كان سووریایان له نێوان هه‌ژموونی خۆیان دابه‌شكردووه و ته‌نانه‌ت به‌شێكی زۆری سنووری ئه‌و وڵاته به ده‌ست حكومه‌ته‌كه‌یه‌وه نییه، كه سنوور یه‌كێكه له پێكهێنه‌ره‌كانی سه‌روه‌ری وڵات.\nئێستا سوپای حكومه‌تی سووریا، سێیه‌كی خاكی سووریای به ده‌سته‌وه‌یه. كه ئه‌م شاره سه‌ره‌كیانه ده‌گرێته‌وه (دیمه‌شق، حه‌له‌ب، حمس، حه‌ما، لازقیه، ته‌رتووس، ده‌رعا و دێرزوور) و كۆی گشتیی (12) ملیۆن كه‌س له ژێر ده‌سه‌ڵاتی حكومه‌تن، له كۆی (17) ملیۆن كه‌س له ژماره‌ی ئه‌و هاووڵاتیانه‌ی ماونه‌ته‌وه له وڵاته‌كه‌دا. به‌و پێیه‌ی (7) ملیۆن كه‌س په‌نابه‌رن و له ده‌ره‌وه‌ی وڵاته‌كه ده‌ژین. له رووی رووبه‌ری زه‌وییه‌وه، هێزه‌كانی حكومه‌تی دیمه‌شق، ته‌نیا پێنج یه‌كی رووبه‌ری وڵاتیان له ده‌سته.\nسه‌باره‌ت به سنوور، ئه‌و لێكۆڵه‌ره‌ی په‌یمانگه‌ی واشنتن، ئاشكرایكردووه، سوپای سووریا ته‌نیا كۆنترۆڵی (%15)ـی سنووری وشكانی وڵاته‌كه‌ی كردووه و ئه‌وه‌ی دیكه له نێوان وڵاتاندا دابه‌شكراوه.\nروونیشیكردووه‌ته‌وه، "حزبوڵڵا و میلیشیا شیعه‌كانی دیكه، كه له لایه‌ن كۆماری ئیسلامی ئێرانه‌وه پشتیوانیان لێده‌كرێت، نزیكه‌ی (%20)ـی سنووری وڵاته‌كه‌یان كۆنترۆڵكردووه.\nهێزه حكومییه‌كان ته‌نیا ده‌روازه‌ی "ئه‌لبوكه‌مال" به رووی عێراق و ده‌روازه‌ی "نه‌سیب" به رووی ئه‌رده‌ن و ده‌روازه‌كانی "ئه‌لعه‌ریزه، ئه‌لجه‌دیده، ئه‌لجوسیه و ئه‌لدبوسیه"یان به رووی لوبناندا به ده‌سته‌وه ماوه.\nله راپۆرته‌كه‌دا ئه‌وه‌ش هاتووه: حزبوڵڵای لوبنان كۆنترۆڵی سنووری لوبنانی كردووه، له ناوچه‌كانی "ئه‌لزوبدانی و ئه‌لقه‌سیر" بنكه‌ی سه‌ربازی كردووه‌ته‌وه و زاڵه به‌سه‌ر ناوچه‌ی "قه‌له‌مون"ی شاخاویدا. هه‌روه‌ها میلیشیا شیعه‌كانی عێراقیش، هه‌ردوو دیوی سنووری عێراق و سووریایان له ناوچه‌ی "ئه‌لبوكه‌مال" بۆ "ئه‌لته‌نف" كۆنترۆڵ كردووه.\n"بالونش" پێی وایه "هێزه لایه‌نگره‌كانی ئێران هه‌ژموون و ده‌سه‌ڵاتیان گه‌یشتووه‌ته زۆرێك له فڕۆكه‌خانه سه‌ربازییه‌كانی سووریا و زۆربه‌یان بوونه‌ته ئامرازێك بۆ گواستنه‌وه‌ی چه‌كی ئێرانی بۆ حزبوڵڵا و ناوچه‌كانی هێلی رووبه‌ڕووبوونه‌وه‌ی ئیسرائیل له به‌رزاییه‌كانی جۆلان".\nگوتیشی: "ئه‌و ره‌وشه ده‌ریده‌خات، سووریا به ته‌واوی چووه‌ته ناو سوڕگه‌ی ئێرانه‌وه".\nله باره‌ی باكووری سووریاوه، كه توركیا و میلیشیا هاوپه‌یمانه‌كانی هه‌ژموونیان به‌سه‌ردا سه‌پاندووه، "بالونش" گوتی: "له (2013)دا، توركیا ده‌ستی به بنیاتنانی دیواری جیاكاری ئه‌منی له ناوچه‌ی قامشلی كردووه، كه ناوه‌ندێكی كوردانی سووریایه. له‌و كاته‌وه توركیا به‌رده‌وام هه‌وڵده‌دات به درێژایی سنووری وڵاته‌كه‌ی له‌گه‌ڵ سووریا ئه‌و دیواره درووست بكات".\nیه‌كێك له ئامانجه‌كانی توركیا، رێگریكردنه له هێزه‌كانی پارتی كرێكارانی كوردستانی قه‌ده‌غه‌كراو، بۆ ئه‌وه‌ی نه‌په‌ڕنه‌وه خاكی توركیا. ئه‌و پارته به دایكی سه‌رجه‌م ئه‌و گرووپ و رێكخراوه كوردیانه داده‌نرێت، كه ئێستا ده‌ستیان به‌سه‌ر به‌شێكی گه‌وره‌ی باكووری سووریادا گرتووه.\nئامانجێكی دیكه‌ی توركیا، رێگریكردنه له كۆچی خه‌ڵكی سووریا بۆ توركیا، كه تا ئێستا (3.6) ملیۆن كه‌سی سووریا وه‌ك په‌نابه‌ر روویان له توركیا كردووه.\nله باكووری وڵاته‌كه‌دا ته‌نیا به‌شێكی كه‌می سنوور له ژێر ده‌سه‌ڵاتی دیمه‌شقه، ئه‌ویش خاڵی سنووری "كسب"ه له باكووی "لازقیه"، به‌ڵام توركیا له (2012)ه‌وه ئه‌و ده‌روازه‌یه‌ی داخستووه.\nله ده‌روازه‌ی "كسب"ه‌وه تا ئه‌وپه‌ڕی خۆرهه‌ڵاتی سنووری سووریا، به‌م جۆره سنووری سووریا دابه‌شكراوه:\n- "خربه ئه‌لجووز"، له لایه‌ن میلیشیا توركمانییه‌كانی سه‌ر به توركیاوه ده‌ستیی به‌سه‌ردا گیراوه.\n- ناوچه‌ی نێوان "جسر ئه‌لشغور و بابولهه‌وا" له لایه‌ن "هه‌یئه‌ی ته‌حریری شام"ه‌وه كۆنترۆڵ كراوه.\n- رووباری فورات، له لایه‌ن "جه‌یشی وه‌ته‌نی" سه‌ر به توركیا ده‌ستی به‌سه‌ردا گیراوه.\n- كوبانێ، له لایه‌ن سوپای رووسیا و هێزه‌كانی سووریای دیموكرات(هه‌سه‌ده)ه‌وه كۆنترۆڵكراوه.\n- ناوچه‌كانی نێوان "گرێ سپی" و "سه‌ری كانی" له لایه‌ن "جه‌یشی وه‌ته‌نی" سه‌ر به توركیاوه داگیركراوه.\n- له "سه‌ری كانی"یه‌وه تا رووباری دیجله له لایه‌ن سوپای رووسیا و هێزه‌كانی سووریای دیموكرات كۆنترۆڵ كراوه.\nسه‌ره‌ڕای هه‌موو ئه‌مانه، حكومه‌تی دیمه‌شق شكستیهێناوه له‌وه‌ی كۆنترۆڵی ئاسمان و ئاوی هه‌رێمایه‌تی وڵاته‌كه‌ی بكات. له ده‌ریادا ئاوی هه‌رێمایه‌تی سووریا له لایه‌ن رووسیاوه چاودێری ده‌كرێت. ئاسمانیشی له لایه‌ن بنكه‌ی سه‌ربازی رووسیی له "حومه‌یمیم" چاودێری ده‌كرێت.\nئه‌و شاره‌زایه رای وایه، ئێران بۆ خۆپاراستن له بۆردومانه‌كانی ئیسرائیل، پشتی به به‌رگری ئاسمانی رووسیا به‌ستووه، به‌ڵام رووسیا ئه‌و چالاكیانه‌ی ئێران ناپارێزێت، كه زۆر "هه‌راسانكارن" بۆ نموونه گواستنه‌وه‌ی مووشه‌ك و چه‌ك بۆ حزبوڵڵای لوبنان و به‌هێزكردنی پێگه‌كانیان له جۆلان.\nهه‌رچی ئه‌مه‌ریكایه ته‌نیا ده‌ستیگرتووه به‌و رێڕه‌وه‌ی له نێوان رووباری خاپوور و سنووری عێراق درووستیكردووه و به‌شێكی هێزه سه‌ربازییه‌كانی لێ هێشتووه‌ته‌وه.\nهه‌رێم به‌شداری له گفتوگۆی عێراق و یه‌كێتی ئه‌وروپا ده‌كات\nبه‌رهه‌م ساڵح: تا گه‌نده‌ڵی بنبڕ نه‌كرێت ره‌وشی عێراق چاك نابێت\nداعش به‌رپرسیارێتی كرده‌وه تیرۆریستییه‌كه‌ی سه‌ر رێگه‌ی كه‌لار – كفری گرته ئه‌ستۆ\nبه‌غدا: بوونی داعش له سووریا هه‌ڕه‌شه‌یه بۆ سه‌ر سه‌قامگیری عێراق


وەزارتی ناوخۆ بەیاننامەیەک بڵاو ده‌كاته‌وه لەباره‌ى خۆپیشاندانەکانه‌وه\nالسبت 26 تشرين أول 2019 - 11:11\nوەزارەتی ناوخۆ ،ئەمڕۆ شەممە،بەیاننامەیەکی گرنگی بڵاوکردەوە لەبارەی ڕووداوەکان کەھاوەڵی خۆپیشاندانەکانی بەغدا وچەند پارێزگایەکی تر بوو.\nئەمەیش دەقی بەیاننامەکەیە:\nلەکاتێکدا وەزارەتی ناوخۆ ستایشی ھەڵوێستی گەورەی باوکایەتی مەرجعیەتی باڵای ئاینی دەکات لەمیان ڕاسپاردە بەنرخەکانی لەوتاری ھەینی،وەزارەتی ناوخۆ جەخت لەوە دەکاتەوە خۆپیشاندانی ئاشتی مافێکە لەلایەن دەستووری عێراق ویاسای کارپێکراوی عێراقییەوە پارێزراوە بەو پێیەی گیانی ھاوڵاتیان بپارێزرێت ودەستدرێژی نەکرێتە سەر موڵکی گشتی وتایبەتدا،\nبۆیە ژمارەیەک خۆپیشاندان لەبەغدا وپارێزگاکان روویاندا،ولێرە دەمانەوێت ھەڵوێستی گشتی لەبارەی کۆی ڕووداوەکان بەم شێوەیە بخەینەڕوو:\n1- ھێزە ئەمنییەکان بەوپەڕی ئارامی وبەرپرسیارێتییەوە خۆپیشاندەران وشوێنی خۆپیشاندانەکانیان پاراستووە ،ئەویش لەڕێگای بەکارنەھێنانی چەکی ئاگرین یان زەبری ھێز بەرامبەر خۆپیشاندەران بەھیچ شێوەیەک لەشێوەکان.\n2- ژمارەیەکی زۆر لەھێزە ئەمنییەکان ریزەکانیان بەئامانج کران ئەمەیش بووە ھۆی شەھید بوون وبرینداربوونی ژمارەیەکیان بەھۆی قۆرخکردنی خۆپیشاندانی ئاشتیانە لەلایەن کەسانێکەوە لەڕێگای دەستدرێژی کردنە سەر ھێزە ئەمنییەکان بەچەکی ئاگرین ونارنجۆکی دەستی وچەند کەرەسەیەکی تر وەکو بەرد لەمیان بەلاریدا بردنی خۆپیشاندانەکان لەڕێرەوی ئاشتەوایی خۆیدا.\n3- کەوتنی ژمارەیەک شەھید وبریندار بەھۆی پێکدادانەکانی نێوان پاسەوانانی دەزگاکان وبارەگاکانی ھێزە سیاسیەکان بەبەرچدانەوەی ھێرشکەران کەھەڵیانکوتابووە سەریان وبارەگای ئەو ھێزانەیان سووتاند.\n4- تۆمارکردنی حاڵەتێکی زۆر لەدەستدرێژی کردنە سەر باڵەخانە حکومییەکان وقوتابخانەکان وموڵکی گشتی وتایبەت وبارەگای بزووتنەوە سیاسیەکان،بۆیە چەندین فەرمانی دەستگیرکردنی دادوەری دژی ئاژاوەگێران دەرکران بەپشت بەستن بەیاننامەی ئەنجومەنی باڵای دادوەری وبەپێ بنەماکانی ماددەی(197)ی یاسای سزادانی عێراقی ژمارە(111) ساڵی 1969ی ھەموارکراو کەسزای توندی دیاری کردووە دژی ئەو کەسانەی ھەوڵدەدەن بەھێزەوە داگیری موڵکێک یان باڵەخانەیەکی گشتی یان تایبەت بەبەژەوەندییەکان یان فەرمانگە حکومییەکان یان دام ودەزگا گشتییەکان بکات.\n5- چەند ھێمایەک ھەبوون لەبارەی بەئامانج گرتنی بارەگاکانی حکومەتی فیدڕاڵی لەبەغدای پایتەخت لەلایەن تێکدەرانەوە پێچەوانەی ڕێنماییەکان وبەقۆرخکردنی ئاشتەوایی خۆپیشاندانەکان ئەمەیش زەنگێکی گەورەی مەترسییە لەسەر شکۆی دەوڵەت وڕەوشی گشتی کەبۆخزمەتی ھاوڵاتیان وئەمنییەتیان ڕەخساوە.\nلەکۆتاییدا دەبێت ستایشی ڕۆڵی گەورەی ھێزە ئەمنییەکان بکەین کەپابەندی ڕێساکانی ڕووبەروبونەوە وبنەماکانی مافی مرۆڤ بوون لەڕێگای مامەڵەکردنی ئاشتیانە بەبێ بەکارھێنانی زەبری ھێز بەرامبەریان وبەھیچ چەکی ئاگرینیان ھەڵنەگرتبوو،ھەروەھا ستایشی ڕۆلی خۆپیشاندەرانی ئاشتیخواز دەکەین کەپێشوازیان لەھێزە ئەمنییەکان کرد وبەدۆستانەیی وخۆشەیستی ھاوکاریان دەکرد..وبەتوندی سەرکۆنەی کردەوەکانی سووتاندنی دەزگا گشتیەکان وبارەگاکان ودام ودەزگا وماڵەکانی ھاوڵاتیان دەکەین کەیاسا کردەوەکان بەتاوان ھەژمار دەکات وبەتوندی سزا لەسەری دەدات ،وپەیوەندی بەخۆپیشاندانی ئاشتیانەوە نییە\nخوای گەورە پەنامان بێت\nوتەبێژی فەرمی وەزارەتی ناوخۆ


لە پاپ ئایدل هەتا کورد ئایدل (بەشی سێهەم)، برایم فەڕشی – Peshmergekan\nلە پاپ ئایدل هەتا کورد ئایدل (بەشی سێهەم)، برایم فەڕشی\nتەبلیغاتی بازرگانی لە ڕادیۆ و تەلەوزیۆن بە پێی قانوون بڵاو دەکرێتەوە و تەلەویزیۆنی گشتی و ئەهلی دەگرێتەوە. ڕادیۆ و تەلەویزیۆنی گشتی لەبەر ئەوەی بە پارەی ماڵیات\nو پارەی مانگانەی خەڵک بەڕێوە دەچن، ئەو مافەیان نییە، زیاتر لەوەی بۆیان دیاریی کراوە، ڕاگەیاندنی بازرگانی بڵاو کەنەوە. ئەوان بۆیان هەیە لە ماوەی ٢٤ سەعات لە چەند دەرفەتی دیاریکراو، تەنیا ٢٠ خولەک ڕێکلامی بازرگانی بڵاو کەنەوە. واتە یەک و سێ لە دەی سەت(١،٣%). ئەم تەلەویزیۆنانە مافی پچراندنی بەرنامە، فیلم و سەریالیان پێنەدراوە و ناوبەر لە نێوان هیچ بەرنامەیەکدا نییە. هەر بە پێی قانوون، هونەرمەند و خوڵقێنەری فەرهەنگ، ئەو مافەی هەیە بەرهەمەکەی بە بێ پاڕازیت و قرتاندن و ناوبەر بڵاو بێتەوە، ئەو مافە بینەریش دەگرێتەوە بۆ ئەوەی بەرنامەکانی تەلەویزیۆن وەک خۆی ببینێ و بژنەڤێ. لە ڕۆژانی تایبەت و ڕۆژانی پشوو ڕێژەی ڕێکلام لە تەلەویزیۆنەکانی گشتی هەتا ٥ خولەک لە ٢٤ سەعاتدا دادەبەزێندرێ، واتە لە بەرانبەر هەر ١٠٠٠ سەعات بەرنامە، یەک سەعات ڕێکلامی بازرگانی بڵاو دەبێتەوە! بەم چەشنە رێکلام کەمترین زیان بە فەرهەنگ و هونەر و بەرنامەگەڵ دەگەیینێت.\nسەعات هەشت و نیو، ناوبەری دووهەم ١٢ خولەک دەکێشێ. تا ئێرە ٤٢ خولەک لە بەرنامەکە تێپەڕیوە، ١٩ خولەک بە ڕێکلام و ١٨ خولەک بە وێژەر و ئەندامانی لێژنە بەخشراوە، ئەشکان و چەنگیز بە هەرکیان ٥ خولەک گۆرانیان چڕیوە. لە ٤٢ خولەک ٣٧ خولەک درابوو بە ڕێکلام و فەرمایشتی وێژەر و لێژنە و ٥ خولەک بە گۆرانیبێژ! واتە ٢،١% بۆ هونەری هونەرمەندان و ٩٧،٩% بۆ تیجارەت و هەڵسوڕاندنی بەرنامەی کوردئایدل! باس کرا کە لە تەلەویزیۆنەکانی گشتی ١،٣% بۆ ڕێکلام و ٩٨،٧% بۆ بەرنام تەرخان دەکرێ، لە کوردستانی یەکیەتی نیشتمانی و کوردسات و کوردئایدل ٤٥% ی بەرنامەیەکی ٤٢ خولەکی، بۆ ڕێکلام دادەندرێ!\nئەوان لە میانەی بەرنامەیەکی دوو سەعات و چل و پێنج خولەکیدا، شەش جار بەرنامەکەیان بۆ پێشکەشکردنی ڕێکلامی بازرگانی پچڕاند و لەو ١٧ کەسە بۆ ناوئاخنی ڕێکلامەکان کەڵکیان وەرگرت و سەرجەم پرۆگرامەکەیان بە بەرنامەیەکی نیشتمانی بۆ کوردستانی گەورە و پشتگیری موسیقا وهونەرمەندی کورد و خەمخواردنی داهاتووی موسیقا بە بینەر فروۆشت و بەرنامەکەش بە هەزاران کڕیاری هەبوو.\nلە ١٦٥ خولەک بەرنامەی زیندوو ئەشکان ٢، چەنگیز ٣ ، عەبدوڵا ٢،٢٠، تانیا ئاسۆ ٢،٢٠، ڕۆزا ٢،٥٥، ئەڤین ٣،١٠، فەرزاد ٣،٣٠، ڕۆنی یاسین٢،٣٠ زێرڤان ٣، ژیندا٣،١٠ ، ئاشتی عەزیز٢،٤٠ ، بانە شیروان٢،١٠ ، مستەفا ٣، غەزاڵ٢،١٠ وێدات١،٤٥ ، سونگول٢،٢٠ ، ڕەوان٢ خولەک کاتیان پێبەخشرابوو. ٤٤ خولەک بۆ ئەوان ١٢١ خولەک پڕکردنەوەی ڕێکلام و وتەی چەند بارەکراوی وێژەر خشتەی تەواوی بەرنامەی شەوی ٣/٠٦/٢٠١٧ کوردئایدل پێکهێنا .\nویترینی دێموکراسی، ویترینی پارلەمان، ویترینی حکوومەت، ویترینی زانست، هونەر، ویترینی شار و ویترینی پڕ لە ژن و پیاو. ماڵەکان، عیمارەتەکان، کەسەکان، بەرنامەکان، ماشێنەکان، کەرەسە و دەزگاکان و بەرنامەی هونەریی و فستیواڵ و تەنانەت سمپۆزسیۆنەکانیان نمایشی ڕووی دەرەوەی ویترینەکانە! هوتیلی لوکس ساز دەکەن، دوای دوو ساڵ بناخەکەی درزی تێدەکەوێ، دەوڵەت و وەزارتخانە دادەمەزرێنن دەبێتە چەقەخانە و چایخانە، پێشانگا و فستیواڵ و کۆنگرە بە ناوی قەبە قەبە بەڕێوە دەبەن بە بێ ئەوەی شتێکی لێدەرکەوێ، بە میلیۆن خەرج دەکەن بۆ ئەوەی ناویان دەرکەوێ.\nمێدیای لەو چەشنە فەرهەنگ و هونەر بەرەو پلاستیکی کردن دەکێشن و گەرەکیانە هورەچڕ و دەنگبێژێش بکێشینە ناو تابووتی خۆیانەوە و بە ناوی هونەری مودێڕن و پێشکەوتوو بە خۆیان و خەڵکی بفرۆشن. گەر دەرهێنەرانی بەرنامە گرنگی بە “جەو و فەزا و ئاتمسفۆر” دەدەن دەبوو ئیمکان بخوڵقێنن بۆ ئەوەی سروشتی هۆرە و بەیت و حەیران لە جەوی خۆیدا دەربکەوێ و هۆرەچڕ و دەنگبێژ بتوانن دەنگ هەڵبرن، ئەم کارە بە تیشک و وێنە و ئەنیماسیۆن دەکرا، لە جیاتیان فەزا و تیشکی دیسکۆئاسا، یەکجۆر و یەکتەرز سەپێندراوە بەسەر دەنگبێژ و هۆرەچڕ و گۆرانیبێژ و چاوەڕوان دەکەن لە فەزایەکی بێ رووحی پلاستیکیدا هورەچڕ و دەنگبێژ و گۆرانیبێژ دەنگ هەڵبڕێ؟!\nکوردئایدل نوێکاری تریشی هێنایە ناو بەرنامەکە. گۆرانیبێژەکان بە هەموو زاراوەکان گۆرانیان گووت ، ئەندامانی لێژنە بە سۆرانی و کرمانجی دەئاخڤتن، کەچی دوو وێژەرەکە کوردیان بۆ کوردی هەڵدەگەڕاندەوە. ٢٢ ساڵە خەڵکی کورد بە هەموو زاراوەکان لە ڕێگای تەلەویزیۆنەکانی زاتەڵایەتی هەر چوارپارچەوە قسە دەکەن و لە یەکتر تێدەگەن، بەڵام دوو وێژەر لە چاردەجار هاتن و چوون بۆ سەر سەکۆ ٢٨ خولەک لە کاتی بەرنامە بە دوبارەکردنەوەی کوردی بە کوردی پڕدەکەنەوە! هەمووی ئەو خاڵانەی کە باس کران لاوازی دەرهێنان و نوقم بوون لە زەرق و بەرقی بەرنامە و ڕووکەشی بیرکردنەوەی خاوەن کۆنسێپت دەگەیێنێ!


پێشبینی بورجەکەت بۆ ئەمڕۆ\nپێشبینی بورجەکان بۆ ئەمڕۆ (١٠- ٨- ٢٠١٦):\n١- کاوڕ (٢١/٣-٢٠/٤)\nئەمڕۆ تۆزێک قورسە ئارامی خۆت بپارێزیت، بەتایبەت لەناو گرووپێک لە خەڵکیدا، وا باشترە خۆت لە کۆبوونەوەی بە کۆمەڵ بپارێزیت بۆئەوەی تووشی دەمەقاڵێ نەبیت، بەڵام گەر هەستت کرد زۆر پێویستە گفتوگۆ ئەنجام بدەیت، ئەوا ئەنجامی بدە بەڵام ئاگاداری خۆت بە.\n٢- گا (٢١/٤-٢٠/٥)\nرەنگە دەوروبەرەکەت گلەیی ئەوەت لێبکەن کە لەگەڵ خۆتدا زۆر توڕەیت، رەنگە ئەوان راستبکەن. ئازاردانی خۆت بەهۆی ئەو هەڵانەی لە رابردوودا کردووەتەوە هیچ سوودێکت پێناگەیەنێت. پێویستە ئەمڕۆ رێگە نەدەیت بە خۆت بیر لە رابردوو بکەیتەوە. ئەگەر بەردەوام بیت لە ئازاردانی خۆت، ئەوا دوور نییە داهاتووی خۆت بفەوتێنی.\n٣- دووانە (٢١/٥-٢١/٦)\nبەدوای دڵنیایدا مەگەڕێ لە ژیانتدا. گەڕان بە دوای دڵنیاییدا وات لێدەکات باجێکی زۆر بدەیت و کاتێکی زۆر بە فیڕۆ بدەیت. بۆیە هەوڵبدە لە ژیانتدا لە ئەنجامدانی سەرکێشی نەترسی و چیتر خۆت بەردەوام بە ئەنجامدانی ئەو کارانەوە مەبەستەرەوە کە پێتوایە ژیانت دەخەنە سەر سکە و دڵنیاییت پێ دەبەخشن.\n٤- قرژاڵ (٢٢/٦-٢٢/٧)\nیەکێک لە کەسە نزیکەکانت هەڵەیەکی گەورەی ئەنجامداوە یان تووشی کێشەیەک بووە، پێناچێت ئەو کەسە لە خەمی چارەسەرکردنی کێشە و هەڵەکەی خۆیدا بێت، بۆیە پێویستە ئەمڕۆ تۆ ئەو کەسە بیت کە دەبێت مایەی ئیلهامێک بۆ ئەو کەسە و هاوکاری دەکەیت لە دۆزینەوەی رێگاچارەیەک. گەر هاوکاری ئەو کەسە نزیکە نەکەیت، رەنگە دواتر لۆمەت بکەن بەوەی کە هاوکاریت نەکردوون بە ئەرکی خۆت هەڵنەساویت.\n٥- شێر (٢٣/٧- ٢٢/٨)\nئەمڕۆ رەنگە هەست بە نامۆبوون بکەیت و خۆت بە جیاواز ببینیت لە چاو دەوروبەرەکەت، بەڵام لە ناخی دڵتدا دەزانیت کە تۆ راستی، گەر ئەمڕۆ یەکێک لە هاوڕێکانت یان دۆستەکانت تووشی کێشەیەک بوو، وازی لێبێنە خۆی چارەسەری کێشەکەی خۆی بکات، چونکە ئەگەر هاوکارییان بکەیت ئەمڕۆ ئەوا لە داهاتوودا جارێکی تر دێنەوە بۆلات، ئەمەش وایان لێدەکات فێر نەبن خۆیان پشت بە خۆیان ببەستن.\n٦- فەریک (٢٣/٨-٢٢/٩)\nتائێستا سەرکەوتنی باشت بەدەستهێناوە لە ژیانتدا، شایەنی ئەوەیت شانازی بە خۆتەوە بکەیت، لە ژیانتدا کۆمەڵێک کەس هەن کە ئامادەن لەپێناو خۆشەویستی تۆدا بمرن و دەیانەوێت هاوکاریت بکەن. پێویستە سوود لە هاوڕێ و کەسە نزیکەکانت وەربگریت و بواری ئەوەیان پێ بدەیت کە هەست بە رۆڵی خۆیان بکەن لە ژیانی تۆدا.\n٧- تەرازوو (٢٣/٩-٢٢/١٠)\nئەمڕۆ رۆژێکی گونجاوە بۆئەوەی کاتێکی خۆش بەسەر بەریت و کەمێک لە جدیات دووربکەویتەوە. تاکە شتێک کە رێگەی لە تۆ گرتووە کاتێکی خۆش بەسەربەریت، خۆتی. هیچ هۆکارێک نییە بۆئەوەی شتەکان لە خۆت قورس بکەیت و کاتێکی خۆش لە ژیانتدا بەسەر نەبەیت.\n٨- دووپشک (٢٣/١٠-٢١/١١)\nیەکێک لە هاوڕێکانت هەواڵێکی خۆشی پێیە بۆت، ئەمڕۆ ئەگەر هاوڕێکەت بواری بۆ بڕەخسێت، ئەوا دێت بۆ لات و هەواڵە خۆشەکەت پێ دەڵێت. ئەو کارەی کە زۆر دەمێكە بە نیازی ئەنجامی بدەیت، کاتی ئەوە هاتووە ئەنجامی بدەیت.\n٩- کەوان (٢٢/١١-٢٠/١٢)\nگەر ئەمڕۆ چوویتە ناو کۆبوونەوەیەکی کۆمەڵایەتییەوە یان گرووپێک کەسەوە، هەوڵ بدە ئەمڕۆ لەگەڵیاندا قسەی زیرەکانە و عەقڵانی بکەیت نەک قسەی سۆزداری، رەنگە خەڵک لێت بە گومان بن گەر لەگەڵیاندا سۆزدارییانە قسە بکەیت. گەر لۆجیکییانە قسە نەکەیت، رەنگە وا هەست بکەن تۆ راستییەکان دەشاریتەوە. بۆیە خۆت لە وتنی قسەی خۆش و نوکتە تۆزێک بە دووربگرە.\n١٠- گیسک (٢٠/١٢- ١٩/١)\nئەمڕۆ هەرچی کاتت هەیە بەکاریبهێنە بۆ دووبارە پەیوەندیکردن بە کەسێکی نزیکت کە ماوەیەکی زۆرە نەتبینیووە و لێکدابڕاون. لە شوێنێکی ئارام و بێدەنگ دابنیشە بۆئەوەی بتوانی بە جوانی تەرکیز بکەیتە سەر ئەو قسانەی پێی دەڵێت.\n١١- سەتڵ (٢٠/١-١٨/٢)\nگەر تۆ بە تەنها بیرکردنەوەیەکی جیاوازت هەیە و خەڵکی بیرکردنەوەیەکی تر، ئەوە بە واتای ئەوە نایەت کە ئەوان پێویستە بیرکردنەوەی خۆیان بگۆڕن. تۆ ناتوانیت لە هەموو کەس بکەیت هەموو کات لێت رازیبن. خۆت لەوە بپارێزە بەزۆر بیروڕاکانی خۆت بەسەر کەسێکی تردا بسەپێنیت.\n١٢- نەهەنگ (١٩/٢-٢٠/٣)\nتۆ بەهای خۆتت هەیە و بەلاشتەوە گرنگن، خەڵکی تریش بەهەمان شێوەی تۆ خاوەنی بەها و بنەمای خۆیانن و بەلاشیانەوە گرنگن. بۆیە ئاگات لە خۆت بێت بەهۆی ئەم جیاوازییەوە رەنگە ئەمڕۆ تووشی پێکدادانێک ببیت لەگەڵ کەسێکدا ئەگەر ئاگات لە خۆت نەبێت. ئەگەر وا بڕیارە یەکێک لەو کەسانە بێتە ناو ژیانتەوە، ئەوا دەبێت وەک خۆیان قبوڵیان بکەیت و نابێت چاوەڕێ بکەیت بەپێی حەزەکانی تۆ رەفتار بکەن.\nئه‌م بابه‌ته 9262 جار خوێنراوه‌ته‌وه


بازرگانی هه‌رێم هۆشداریی به‌به‌غدا ده‌دات\nوه‌زاره‌تی بازرگانی و پیشه‌سازی حكومه‌تی هه‌رێم داوایه‌ك ئاڕاسته‌ی وه‌زاره‌تی بازرگانی عیراق ده‌كات و به‌ڕێوه‌به‌ری دیوانی وه‌زاره‌ته‌كه‌ش هۆشداریده‌دات و ڕایده‌گه‌یه‌نێت، "قبوڵناكه‌ین جوتیارانی هه‌رێم زه‌ره‌رمه‌ندبن".\nعه‌بدولڕه‌زاق ناوه‌نده‌یی به‌ڕێوه‌به‌ری دیوانی وه‌زاره‌تی بازرگانی و پیشه‌سازی حكومه‌تی هه‌رێم بهSNNی ڕاگه‌یاند، "تائێستا له‌لایه‌ن وه‌زاره‌تی بازرگانی عیراقه‌وه، بڕی وه‌رگرتنی گه‌نمی ئه‌مساڵی جوتیارانی هه‌رێم دیارینه‌كراوه".\nوتیشی:"جوتیارانی هه‌رێم ته‌نها به‌بیستنی ده‌نگۆی كه‌مكردنه‌وه‌ی ڕێژه‌ی وه‌رگرتنی گه‌نمی هه‌رێم له‌لایه‌ن به‌غداوه، یاداشتێكیان ئاڕاسته‌ی حكومه‌تی عیراق كردوه، به‌ڵام تائێستا له‌لایه‌ن به‌غداوه وه‌ڵامنه‌دراونه‌ته‌وه".\nبه‌ڕێوه‌به‌ری دیوانی وه‌زاره‌تی بازرگانی هه‌رێم جه‌ختیشیكرده‌وه، "هه‌ركاتێك وه‌زاره‌تی بازرگانی عیراق به‌فه‌رمی ڕێژه‌ی وه‌رگرتنی گه‌نمی هه‌رێمی دیاریكردو زانیمان ڕێژه‌كه كه‌مه، له‌ڕێگه‌ی نوسراوێكه‌وه داوای زیادكردنی بڕی گه‌نمی وه‌رگیراو له‌لایه‌ن به‌غداوه ده‌كه‌ین".\nبه‌رپرسه‌كه‌ی هه‌رێم هۆشداریده‌دات و جه‌ختده‌كاته‌وه، "قبوڵناكه‌ین جوتیارانی هه‌رێم زه‌ره‌رمه‌ندبن".\n4 مانگ پێشتر - Apr 20 2019 2:20PM


کوردیپێدیا - ئەنسە ئالۆ\n👫 ئەنسە ئالۆ | پۆل: کەسایەتییەکان | زمانی بابەت: 🏳 کوردیی ناوەڕاست\nئەنسە ئالۆ، تەمەن 30 ساڵ، لە تەل رەفعەت سەر بە شاری عەفرینعەفرین، بە موشەکی سوپای داگیرکەری تورک بریندارکرا.\n2. 👁 حەسەن عومەر\n3. 👁 خەڵ محەمەد\n4. 👁 دژوار\n5. 👁 محەمەد کەیەفۆ\n➕ ئەم بابەتە لەلایەن: (بەناز جۆڵا)ەوە لە: Dec 3 2019 11:28PM تۆمارکراوە\n👌 ئەم بابەتە لەلایەن: (مانو بەرزنجی)ەوە لە: Dec 5 2019 10:15PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Dec 5 2019 10:15PM باشترکراوە


کۆرۆنا و پیسبوونی ژینگە و داڕوخانی ئابوری\nململانی سیاسی و ئابوری دەمێکە بووە بە ئامانجی سەرەکی زلھێزەکانی دونیا بەتایبەتی لەنێوان ئەمریکا و روسیا و چین و وڵاتە گەورەکانی ئەوروپا بۆ دەربڕینی ھێز و کۆنترۆل کردنی ئابوری و حوکمرانیکردنی سیاسەتی نێودەوڵەتی وە چەندین بەرکەوتە و دەرئەنجامی نەرێنی لە ئاستی دنیادا بەدواوە بوو.\nلەگەڵ دەرکەوتنی پەتای ڤایرۆسی کۆرۆنا لە کۆتایی سالی ٢٠١٩ بە شێوەیەکی کتوپڕ و گوماناوی و بە پەلە بڵاوبونەوەی لە ھەموو وڵاتاندا بارودۆخەکەی بە تەواوی گۆڕی و مەترسیەکی گەورەی دروست کرد لە سەر ژیانی مرۆڤایەتی.\nپەتاکە خۆی جۆرێکی پیسبوونی ژینگەیی کوشندەیە لە جۆری پیسبوونی ژینگەی بایۆلۆجی و زیانی زۆرە و ھەزاران قوربانی لێدەکەوێتەوە بەڵام لە بەرامبەردا دوای پەیڕەوکردنی رێکارەکانی خۆپاراستن و کەرەنتینەکردن و قەدەغەکردنی ھاتوچۆو کەمکردنەوەی چالاکیە ئابوریەکان لەزۆربەی وڵاتانی جیھان.\nئەم ھەنگاوە ھۆکارێک بوو بۆ پاککردنەوەی ژینگەی زەوی کە بەپێی دواین راپۆرتە زانستیەکان دەرکەوت کە ژینگەی ئاووھەوای زەوی لەماوەی چوار مانگی رابردوودا لە ٣٠٪ - ٤٠٪ پاک بووەتەوە بە بەراورد لە گەڵ سالانی پێشوودا ئەویش بەھۆی کەمبوونەوەی دەرھاوێشتنی گازە کوشندەکان و کەم بوونەوەی ھۆکارەکانی پیس بوونی ژینگە لە ئەنجامی کەمکردنەوەی بەکارھێنانی کارگە پشەسازیەکان و ئۆتۆمبیل و سەرچاوە پیسکەرەکانی ژینگە.\nئەم پەتایە کاریگەریی گەورەی ھەبوو لەسەر کەمکردنەوەی جموجوڵی پیشەسازیی و داروخانی ئابوری زۆر لەولاتانی جیھان وە نزمبوونەوەی نرخی نەوتیش تا گەیشتە خوار ٢٥ دۆلار بۆ ھەر بەرمیلێک بە ھۆی ھەڵوەشاندنەوەی ڕێکەوتنی نێوان روسیا و سعودیە لە کۆتای سالی ٢٠١٩ کێشەکەی قورستر و ئاڵۆزترکرد بەجۆرێک کە لە ئێستادا ئەگەرەکانی ئاڵۆزتربوونی کێشەکانی هێناوەتە ئاراوە و ترسێکی گەورەی لە سەر داھاتووی ئابوری جیھان دروست کردووە.\nئەگەر ئەم بارودخە بۆ ماوەیەکی تر بەردەوام بێت ئەوا ئابوری ئەو وڵاتانەی (بە عێراق و ھەرێمی کوردستانیشەوە) کە پشت بە بەرھەمی نەوت دەبەستن ڕوو لە داھاتویەکی ترسناکی نادیار دەکات وە ئاراستەی حوکمڕانی و جەمسەرە ئابوریەکانی جیھان دەگۆرێت.\nبەڵام دوای رێکەوتنی وڵاتانی کۆمەڵەی ئۆپیک لەگەڵ روسیا لەسەر کەمکردنەوەی بەرھەمھێنانی نەوت لە بەرامبەریشدا ولاتە یەکگرتوەکانی ئەمریکا بریاردیدا لە ٢٠٪ بەرھەمھێنانی نەوتی کەم بکاتەوە ئەمەش ھیوایەکی تر دەبەخشی بە داھاتووی ئابوری جیھانی.\nعیراق سالانێکی زۆرە گیرۆدەی دەستی حکومەتە دکتاتۆرەکان و جەنگە یەک لەدوای یەکەکان و شەڕی تیرۆرستان نەبوونی حکومەتی جێگیر و دەست تێوەردانی دەرەکیە کە دۆخی سیاسی و ئابوری بە تەواوی شلەژاندوە و لێرەوە پێویستە حکومەتی ھەرێمی کوردستان زۆر ژیرانە و حەکیمانە مامەلە لە گەڵ ئەم بارودۆخە ھەستیارە بکات و تێیپەڕێنێت لەبەرئەوەی لە ئێستادا دۆخی سیاسی و ئابوری ئیقلیمی و نێودەولەتی بۆ ھەرێمی کوردستان لە بار نیە وە کاتی ئەوە ھاتووە کە بە جدی کار بۆ ئەوە بکرێت کە کوردستان شوێنی خۆی لە نەخشەی سیاسی و ئابوری جیھان بکاتەوەو ڕۆلی ھەرێمی و نێودەولەتی خۆی بگێرێت وە سوود لە پێگە جوگرافیەکەی وەربگرێت کە لە ڕووی جێۆپۆلەتیک و ستراتیجیەوە ھەروەھا سوود لە مێژووی چەند ولاتێکی بچوکی ناوچەکە وەکو قەتەر و ئیمارات وەربگرێت کە لە ماوەیەکی کەمدا توانیان شوێنی خۆیان لە نەخشەی سیاسی و ئابوریێ جیھاندا بکەنەوە.


پرسی ده‌ستوور ... بورهان شێخ ره‌ئوف\nده‌ستوور له بنه‌ڕه‌تدا ووشه‌یه‌كی فارسی ئاوێته‌یه كه له (ده‌ست) به مانای قاعیده به‌عه‌ره‌بی و به كوردی بنكه یان بنه‌ما و (وور) به مانای خاوه‌ن، دوایی تێكه‌ڵاوی زمانه‌كانی عه‌ره‌بی و توركی و كوردی بووه، مه‌به‌ست لی ی پێكهێنان ودامه‌زراندن و ڕژێمه.\nهه‌روه‌ها له پرنسیپه گشتیه‌كانی یاسای ده‌ستووری دا وا ده‌ناسرێت كه كۆمه‌ڵێك پرنسیپی بنه‌ڕه‌تین بۆ ڕێكخستنی ده‌سته‌ڵاته‌كانی ده‌وڵه‌ت و دیاریكردنی مافی هه‌ریه‌ك له ده‌سته‌ڵاتداران و ڕه‌عیه‌ت به بی ده‌ستوه‌ردان له بیروباوه‌ڕی ئایینی یان ئایدیۆلۆجی و بنیاتنانی نیشتمانێك له سه‌ر بنه‌مایه‌كی سه‌ره‌كی كه هه‌موو په‌یوه‌ندیه جۆراوجۆره‌كان ڕێكبخات له نێوان هه‌موو ده‌سته‌ڵاته گشتیه‌كاندا.\nبۆیه ده‌ستوور له هه‌ندی له ووڵاتاندا به یاسای بنه‌ڕه‌تی ده‌ناسرێت و ئه‌و یاسا باڵاده‌سته‌یه له ووڵاتدا كه هێڵه گشتی و پانه‌كانی شێوازی ڕژێم له ده‌وڵه‌تدا دیاریده‌كات كه كۆماری بێت یان پاشایه‌تی شێوازی حكومه‌ت په‌رله‌مانی بێت یان سه‌رۆكایه‌تی سنوور بۆ هه‌رسی ده‌سته‌ڵاتی (یاسادان، دادوه‌ری،جێبه‌جێكردن) دیاریده‌كات و پسپۆریه‌كانیان جیاده‌كاته‌وه.\nله‌به‌رئه‌وه ده‌ستوور دایكی هه‌موو یاساكانه پێویسته هه‌موو یاساكانی كه داده‌ڕێژرێت هاوته‌با و هه‌ما هه‌نگ بن له گه‌ڵ به‌نده‌كانی ده‌ستووردا ئه‌گینا به پێچه‌وانه‌وه پێشێلكاری ده‌ستووریه‌وبه یه‌كێك له گه‌وره‌ترین تاوانه‌كان ئه‌ژمار ده‌كرێت له سه‌ر پادشاو سه‌رۆكه‌كان كه به پاسه‌وان و چاودێری جێبه‌جی كردنی ده‌ستوور داده‌نرێن، له ئاوا دۆخێكدا ڕه‌وایه‌تی فه‌رمانڕه‌واییه‌كه‌یان له ده‌ست ده‌ده‌ن و ئه‌كه‌ر ڕژێمی پاشایه‌تی بێت جێنشینی پاشا شوێنی ده‌گریته‌وه و ئه‌گه‌ر سه‌رۆكایه‌تیش بێت ئه‌وا به میكانیزمی كارپێكراو جێگه‌كه‌ی پڕده‌كرێته‌وه.\nشێوازی دیموكراسی نووسینه‌وه‌ی ده‌ستوور به دوو شێوازه:\nشێوازی یه‌كه‌م یان له ڕێگه‌ی هه‌ڵبژاردنی ئه‌نجومه‌نێكه‌وه ڕاسته‌وخۆ له لایه‌ن خه‌ڵكه‌وه كه ئه‌وان واته ئه‌نجومه‌نه‌كه یان هه‌رناوێكی تری هه‌بێت به‌وكاره هه‌ڵده‌ستن و ده‌ستووره‌كه ده‌نووسنه‌وه هه‌روه‌كو ئه‌مریكا له دوای وه‌رگرتنی سه‌ربه‌خۆیی له به‌ریتانیا ساڵی 1776 ئه‌نجامی دا،\nشێوازی دووه‌م ریفراندۆمی ده‌ستووری ئه‌میش یان له ڕێگه‌ی په‌رله‌مانی ووڵات یان هه‌ر كۆمیته‌یه‌كی حكومی یان هه‌ر فه‌رمانڕه‌واو ده‌سته‌ڵاتداری ووڵات دوای ڕاپرسی گه‌ل له سه‌ری به ده‌ستهێنانی ده‌نگی زۆرینه ده‌بێته ده‌ستووری ووڵات.\nئه‌وه‌ی سه‌ره‌وه كورته‌یه‌كی پوخت بوو له‌سه‌ر ده‌ستوور به‌گشتی و ئه‌وه‌ی له چه‌ند رۆژی ڕابردوودا جارێكی تر به گه‌رمی باسی لێوه ده‌كرێت ده‌ستووری هه‌رێمی كوردستانه هه‌رچه‌نده له چه‌ند ساڵی ڕابردوودا ووتوێژو گفتوگۆی گه‌رمی له‌سه‌ر كراوه له نێوان هێزه سیاسیه‌كانی هه‌رێم ونووسه‌ران و ڕۆشنبیران و زۆر خه‌ڵكی تریشه‌وه ناكۆكی گه‌وره‌ی له سه‌ر بووه واجارێكی تر هاتووه‌ته‌و سه‌ر مێزی گفتوگۆكان به گه‌رمی كه ده‌خوازێت هه‌موو لایه‌نه‌كان دوور له گیانی ته‌سكی حزبایه‌تی و به هه‌ستێكی به‌رزی نیشتمانی ونه‌ته‌وه‌ییه‌وه ده‌ستوورێكی ته‌واو عه‌یار بنووسنه‌وه كه له ئاست خوێنی شه‌هیدان و قوربانی دانی خه‌ڵكی كوردستاندا بێت بۆ ئێستا و ئاینده‌ی ئه‌م گه‌له ده‌ستبدات كه هه‌ستی خۆشه‌ویستی نیشتمان و به‌ها پیرۆزه‌كان بگه‌ڕێنێته‌وه‌بۆ هاووڵاتیان، به شێوه‌یه‌ك كه كه‌س له سه‌روی یاساوه نه‌بێت.\nئه‌وه‌ی جێگه‌ی سه‌رنجی منه هه‌رچه‌نده به‌شێكی زۆری خاكی كوردستانی باشوور تا ئێسته به فه‌رمی نه‌گه‌ڕاوه‌ته‌و سه‌ر هه‌رێم ئه‌وه‌ی كه پی ی ده‌وترێت ناوچه‌كوردستانیه‌كانی ده‌ره‌وه‌ی هه‌رێم یان ماده‌ی 140 ی ده‌ستووری عێراق، هه‌رچه‌نده له پاش هێرشه‌كانی داعش بۆ سه‌ركوردستان وپاشه‌كشه‌ی هێزه‌كانی سوپای عێراق له حوزه‌یرانی 2014 ه‌وه له ژێر ده‌سته‌ڵاتی پێشمه‌رگه‌دان، به‌ڵام چۆنێتی به‌ڕێوه‌بردنی ئه‌و شوێنانه هێشتا یه‌كلایی نه‌بووه‌ته‌وه ئایا چاره‌نووسی ئه‌و ناوچانه چیه؟ ئایا ده‌كرێت ڕاپرسی له‌و ناوچانه‌شدا بكرێت؟ كه به شێكی گرنگی خاكی كوردستانن.\nده‌كرێت ده‌ستوورێكی كاتی دابنرێت و دواتر ڕاپرسی بۆ ده‌ستووری هه‌میشه‌یی كوردستان بكرێت؟


پرسیاره‌كانی نائومێدی! … وریا مه‌عروف – Dengekan\nbyWirya Mahruf\tMay 20, 2019\tGeneral\nئه‌و نائومێدیه قووڵه‌ی ئێمه تیایدا خه‌ریكه غه‌رق بین له كوێیوه هات! بۆچی ناتوانین لێی ده‌ربازبین؟ و تا بینه قاقامان له ژان و ئازاری هه‌ڵكێشاوین، ژیانی لێ كردووینه‌ته زبڵدان، مرۆڤ بوونه‌وه‌رێكی بیركه‌ره‌و و داهێنه‌ره له هه‌ره تایبه‌تمه‌ندیه گرنگیه‌كانی مرۆڤ ئه‌وه‌یه كه نابێ بخاپێندرێت، به‌ڵكو ده‌كرێت ڕێنیشانده‌ر بێت و په‌ی چاكه و ڕاستی ببات و ڕێگاكانی بدۆزێته‌وه، ئه‌ی بۆچی تاكی ئێمه كوێرانه خۆی ده‌خاته ته‌ڵه‌ی ته‌ڵه‌كه‌بازانه‌وه؟ ئه‌و چاوچنۆكی و جوانی و باشی ئارامی كردنه قوربانیه له‌پێناو چی؟ مه‌گه‌ر ئامانجی ژیان چیه؟!\nخواستی مرۆڤ له چوارچێوه ئینسانیه‌كه‌یدا چیه؟ جه‌وهه‌ری ژیان چیه؟ كێن ئه‌وانه‌ی ده‌خاپێندرێن؟ بۆچی سه‌ره‌ڕای بوونی هه‌ست و درككردن به خراپیه‌كان و تێپه‌ڕبوونی ئینسانی كورد به ده‌یان ئه‌زموونی هاوشێوه كه‌چی ده‌كه‌وێته هه‌مان ته‌ڵه‌وه؟ بۆچی فێڵ و ته‌ڵه‌كه و خاپاندن بووه‌ته موده و ڕۆژ به‌ڕۆژ ڕاستی و جوانیه‌كان ده‌كوژن ده‌یگشتێنن!.\nبۆچی ڕۆژ به‌ڕۆژ چاولێكه‌رانی ئینسانه خراپه‌كانی ئێمه ڕوو له‌زیادبوون ده‌كه‌ن؟ بۆچی گه‌ر خراپه‌كار نه‌بیت هه‌ست به كه‌می ده‌كه‌یت؟ بۆچی گه‌ر ته‌ڵه‌كه و فێڵ نه‌كه‌یت ئه‌وانیتر به‌كه‌مت ده‌زانن و گۆشه‌گیر ده‌كرێی؟ بۆچی مرۆڤه باشه‌كانی كۆمه‌ڵگای ئێمه په‌راوێز ده‌خرێن؟ بۆچی جوانی و باشی شه‌رمه‌زار ده‌كرێ؟ ئه‌ی باشی و چاكی له كوێوه بێت؟ ئه‌ی جوانی له كوێوه بێت؟ ئارامی له‌كوێوه بێت؟ بۆچی بیركردنه‌وه‌كانمان ده‌مانباته سه‌ر رێگاكانی یه‌هودا و ریش سپی و پیاو ماقوڵانی دۆزه‌خ…\nئێمه له‌چی ده‌گه‌ڕێین به‌دوای چیدا وێڵین؟ چ ڕێگایه‌كی تر ماوه تاقی‌بكه‌ینه‌وه؟ له چه‌قی زبڵخانه‌یه‌كداین و زیاتر ڕۆ ده‌چین، به‌كوێ ده‌گه‌ین؟ به‌ره‌و كوێ هه‌نگاومان هه‌ڵگرتووه بۆ كه‌وتووینه‌ته سه‌ر ئه‌م ڕێگایانه كه ڕێگای ئینسان نین!\nئه‌م كێبه‌ركێی كوشتنی جوانی و چاوچنۆكیه به‌كوێمان ده‌گه‌ینێ؟ به‌ته‌ماین كه‌ی بگه‌ڕێینه‌وه سه‌ر ئه‌سڵی خۆمان؟ كه‌ی پرسیار له‌خۆمان ده‌كه‌ین ئه‌م هه‌موو ژانه ئه‌م هه‌موو ئازاره ئه‌و نائارامیه‌ی به‌هیچ شتێك ئارام نابێته‌وه له‌كوێوه سه‌رچاوه‌ی گرتووه؟\nPrevious باڵ باڵێن و جیابونەوەی حیزبەکان … شوانە حسن ابوبکر\nNext ئه‌ندێشه‌ی مرۆڤ و خه‌ونێكی داستان ئامێز …ڕێباز محه‌مه‌د جه‌زا


هاووڵاتیانی سەنتەری سۆران داوای نەوت دەكەن | دەزگاى زارى کرمانجى\nمحەمەد ئامۆكەیی- زاری كرمانجی: وەرزی سەرماو سۆلە دەستی پێكردووە هاووڵاتیانیش لە چاوەڕوانی وەرگرتنی بەشە نەوتی ئەمساڵ دان، ئەگەرچی حكومەتی هەرێم رایگەیاندبوو كە دەست دەكەن بە دابەشكردنی نەوتی سپی بەسەر هاووڵاتیان و یەكەم جاریش لە ناوچە شاخاویەكان دەست پێدەكات و تاكوو ئێستا لەناو سەنتەری سۆران و رواندز دەست نەكراوە بە دابەشكردنی نەوتی سپی، هاونیشتیمانیان داوا دەكەن بەپەلە بكرێت لە دابەشكردنی نەوت لە سەنتەری شاری سۆران و دەوروبەری ئەوەش دەخەنە ڕوو نرخی نەوت گران كراوە زاری كرمانجی بەدواداچونی لەسەر ئەم پرسەكردووە.\nئەشقی عەلی، هاونیشتیمانیێكی سۆرانە دەڵێت" جێگەی نیگەرانیە لە ووڵاتێكی پڕ لەنەوت دەژین كەچی لە تیڤییەكان موژدەی دابەشكردنی نەوت و موچەمان پێ دەدرێت، بەر لە دروستبوونی قەیرانی دارایی سستی لە دابەشكردنی نەوت هەبوو من دەپرسم ئێستا ئەو قەیرانە نەماوە بۆچی وا لەو خەڵكە خێر لەخۆ نەدیوە دەكەن، بەرپرسانی حكومەت ئەوەیان گووت دەست بە دابەشكردنی نەوت دەكەن، ئەوە زستان هات و نەوت نەهاتوە راستە لە هەندێ ناوچەی شاخاویی دابەشكراوە، بەڵام خۆ ناو شارەكانیش ساردن و خەڵكی فەقیر ناتوانێت بە نرخی گران ئەو نەوتە بكڕێت.\nئەو هاووڵاتییە ئەوەشی گووت" حكومەت نەتوانێت نەوت دابەش بكات و وەك ساڵەكانی رابردوو بێت كەواتە بۆ وەرزی هاوین دەچین ئەوكات نەوت وەردەگرین، ئەمەش دەگەڕێتەوە بۆ بێ پلانی حكومەت و وەزارەتی سامانە سروشتییەكان، لێرەوە ڕووی دەمم دەكەمە بەرپرسان بەسیەتی ناهەقی ئەو خەڵكە تاقەتی هیچی نەماوە ئەوان لە كۆشكە گەروەكان دەژین و خەڵكیش دەبێت بە دەبە نەوت بكڕێت.\nسەروەت ئەحمەد، گووتی" دابەش نەكردنی نەوت وایكردوە دار بڕین لای ئێمەی هاووڵاتی دەست پێ بكات، لەبەر ئەوەی كە نەوت نەهێت و موچەش وەك خۆیەتی و ئەمساڵیش سێ موچەمان دەبێتە پاشەكەوت بۆیە خەڵكیش هەقی خۆیەتی دار ببڕێت، ناكرێت نەوت بەبەر چاوی تۆ بە تانكەر هەناردەی دەرەوە بكرێت و تۆش نەوتت نەبێت لە سۆپا بكەی ئەگەرهاتوو بەو جۆرە بڕوات هاووڵاتیان زیاتر دارو درەخت دەبڕن و ئەوەش كاریگەری دەبێت لەسەر شێواندنی ژینگە، هەق وایە حكومەت بەر لەهاتنی زستان نەوت دابەش بكات.\nسروە ئیسماعیل دەڵێت" ئێستاش نازانم لە هەرێمێك دەژین هەركەسەو بە ئارەزوی خۆی نرخ لەسەر هەمووشتێك دادەنێت و نەوتی سپی لە پارێزگایەك بۆ پارێزگایەكی تر جیاییە لە بادینان نرخی 43 هەزارە لە هەولێر 53 هەزار و ئێستا كرایتە 48 هەزار، بەڵام هەندێ بریكاری خۆراك لە سنووری سۆران 50 هەزار وەردەگرن ئایە ئەوە جیاوازی نییەو ئەوە دەرخەری ئەوەشە كە حكومەتی باشور سێ حكومەتە نەوەك یەك حكومەت.\nغازی سلێمان، كاری فرۆشتنی نەوت دەكات و گووتی" ئێستا نرخی نەوت ڕۆژ بە ڕۆژ بەرز دەبێتەوە هۆكارەكەشی هاتنی وەرزی زستانەو خواستی هاووڵاتیان لەسەری زیاد دەبێت، من پێش نیار دەكەم بۆ لایەنی پەیوەندی دار ئەتوانن وەك ئێستا بەنزین لە رێگەی ئازاد دەفرۆشرێت نەوتی سپیش وای لێ بكرێت و بە نرخێكی گونجاو بفرۆشرێت، پێم وایە زۆر باشترە لەوەی خەڵك بە درێژایی ساڵ چاوەڕوانی بەرمیلێك نەوت بكات."\nغازی نەیشاردەوە و گووتیشی" هەندێ خانەوادە دێن بۆ كڕینی نەوت دەبەی بچوكیان پێیە ئەوەش دەگەڕێتەوە كە خەڵك پارەی نیەو توانای ئەوەی نییە بەرمیلی نەوت بە سەد و سی هەزار بكڕێت مرۆڤ بە بینی ئەو جۆرە دیمەنانە هەندێ جار جەرگی ژان دەكات.\nهەژار ماهیر بەرپرسی رێكخراوی وار بۆ پاراستنی ژینگە دەڵێت" ژینگەی كوردستان لەبەردەم هەڕەشەدایە هۆكارەكەشی دەگەڕێنینەوە بۆ دواكەتنی نەوت، وەك ژینگە پارێزێك چەند ساڵە هاوار دەكەین و كەمپین رێك دەخەین لە پێناو پاراستنی ژینگە، بەڵام جێگەی نیگەرانیە حكومەت لە ئاست دابەشكردنی نەوت خەمساردبووە و ئەوەش وایكردووە كە خەڵك لەبەر نەبوونی نەوت پەنا بۆ بڕینی داری تەڕببات و لەكۆتایدا ژینگە وێران دەبێت، بۆیە هەق وایە حكومەت بەر لەهاتنی وەرزی سەرماو سۆلە دەست بكات بە دابەشكردنی نەوت، بە پێدانی بەمیلێك وادەكات كەمتر هاووڵاتی پەنا بۆدار بڕین ببات.\nحسێن محەمەد، بەڕێوبەری كۆمپانیایی خۆراكی سۆران بەزاری كرمانجی راگەیاند" ئەمساڵ جیاواز لە ساڵانی رابردوو پڕۆسەی دابەشكردنی نەوت بەخێرای بەڕێوەدەچێت و تاكوو ئێستا قەزاكانی چۆمان و مێرگەسۆر بەهەموو گوندو ناحیەكانیانەوە نەوتیان بەسەر دابەشكراوە و لەو هەفەتیەش لە سنووری رواندز خەریكی دابەشكردنی نەوت دەبین."\nبەڕێوەبەری كۆمپانیای خۆراكی سۆران ئەوەشی گووت" رۆژانە 2 هەزار بەرمیل نەوت دابەش دەكرێت و ئەگەر گرفت نێتە بەردەمان بێ گومان سەنتەری شاری سۆرانیش بە خێرایی نەوتی لێ دابەش دەكرێت كە خۆی لە پێنج سەد بریكاری خۆراك دەبینێتەوە."\nحسێن محەمەد، راشیگەیاند" بۆ دابەشكردنی یەك بەرمیل نەوت بڕی 48 هەزار دینار وەردەگیرێت و هەر بریكارێكی خۆراك پارەی زیاتر لە هاووڵاتیان وەربگرێت بە تووندترین شێوە سزای دەدەین، لەبەر ئەوەی بریكارەكان بڕی 1500 دیناریان بەردەكەوێت لەوە 48 هەزارە، بۆیە داوا دەكەین هەركەسێك پارەی زیادەی لێوەرگیراوە ئاگادارمان بكەنەوە، تكاش دەكەم ئەوكەسانەی نەوتیان پێ دەدرێت بۆخۆیان ئەو بڕە نەوتە لە بەرمیل بكەن چونكە لە تانكی كردنی نەوت لەوانەیە وەك بەرمیل نەبێت و بڕەكەی كەمتر بێت.


بەپەلە: هاووڵاتیانی کورد لە پاوە بەردەوام دەستبەسەر دەکرێن – زاگرۆس پۆست\nماڵەوە / کوردستان / بەپەلە: هاووڵاتیانی کورد لە پاوە بەردەوام دەستبەسەر دەکرێن\nبەپەلە: هاووڵاتیانی کورد لە پاوە بەردەوام دەستبەسەر دەکرێن\nهه‌ینی 13 ته‌مموز 2018\tکوردستان, کۆمەڵایەتی, مافی مرۆڤ, هەواڵ 43 جار خوێنراوه‌ته‌وه\nهاووڵاتیەکی کوردی خەڵکی شاری پاوە کە تووشی نەخۆشینی “فێ”یە، لە لایەن دەزگای ئیتلاعاتەوە بانگهێشت و پاشان دەستبەسەر کراوە.بە پێی هەواڵی گەیشتوو بە ماڵپەڕی “زاگرۆس پۆست”، هاووڵاتییەکی کوردی خەڵکی شاری پاوە، پاش‌نیوەڕۆی ڕۆژی پێنجشەممە ڕێکەوتی ٢١ی پووشپەڕ، لە لایەن دەزگای ئیتلاعاتی شاری پاوەوە بانگهێشت و پاشان دەستبەسەر کراوە.\nشوناسی ئەم هاووڵاتییە کوردە، “سۆران ئەحمەدی” ڕاگەیاندراوە.\nناوبراو تووشی نەخۆشینی “فێ”یە و ئێستاش بنەماڵەی، بە هۆی ئەوەی کەلە کاتی بانگهێشت‌کرانی بۆ دەزگای ئیتلاعات، دەرمانەکانی پێ نەبووە و دەستبەسەر کراوە، لە بارودۆخی جەستەیی و سڵامەتی کوڕەکەیان ، نیگەرانیان دەڕبڕیوە.\nسەرچاوەیەکی ئاگادار بە هەواڵنێری “زاگرۆس پۆست” لە شاری پاوە ڕایگەیاند کە ؛ ” دەزگای ئیتلاعات هیچ وەڵامێکیان بە بنەماڵەی ” سۆران ئەحمەدی” نەداوەتەوە و هەر بەم هۆیەشەوە بنەماڵە و نەزیکانی سۆران ، لە بەر فەرمانداری ئەم شارە دەستیان داوەتە مانگرتن “.\nشایانی باسە، لە ڕۆژی ٢٢ی خاکەلێوەی ساڵی ڕابردوو، “سۆران ئەحمەدی” بە تۆمەتی ” پەیوەندی لەگەڵ یەکێک لە حیزبە کانی سەر بە ڕۆژهەڵاتی کوردستان” دەستبەسەر و بەدوای ٢٠ ڕۆژ لە دەستبەسەر بوونی، بە دانانی بارمتە لە زیندان ئازاد کراوە.\nهەروەها ” فەرید ئەحمەدی” برای “سۆران ئەحمەدی”، بۆ ماوەی دە مانگ زیندانی کراوە و بە دوای تێپەڕ بوونی حوکمەکەی، بەهاری ئەمساڵ لە زیندان ئازاد کراوە.\nگوشار و دەستبەسەر کردنی هاووڵاتیان کورد لەم ماوەدا ، سێبەری بەسەر خەڵکی ڕۆژهەڵات کوردستان خستووە و بەردەوام دەستبەسەر کردنەکان بە هۆکاری جۆراوجۆر لە کوردستان ڕووی لە بەرز بوونەوە گرتووە.


شازادەی سعودیە، محەمەد بن سەلمان هەوڵەکانی بۆ کڕینی یانەی ئینتەر میلان دەستپێکردووە.\nدوای کڕینی لەسەدا 80ی پشکەکانی یانەی نیوکاسڵ، سندوقی وەبەرهێنانی سعودیە، کە لەلایەن شازادە محەمەد بن سەلمانەوە سەرپەرشتیدەکرێت، هەوڵەکانی بۆ کڕینی یانەی ئینتەر میلان دەستپێکردووە.\nبەپێی زانیارییەکانی تۆڕی “کالچیۆ میرکاتۆ”، بڕیاربووە مانگی ئەیلولی 2021 بەرپرسانی خێزانی زهانگ كۆبوونەوە ئەنجامبدەن، کە خاوەنداریەتی یانەی ئینتەر میلانیان بەدەستهێناوە.\nسەرچاوەکە جەخت لەوە دەکاتەوە، ئیدارەی ئینتەر بەهۆی قەیرانە داراییەکانەوە دەناڵێنێت، چیتر توانای ئەوەیان نەماوە لە سەردەمی قەیرانەکاندا بەردەوامی بە پێگەیان لە یانە ئیتاڵییەکە بدەن، بەوهۆیەشەوە ڕەزامەندییان نیشانداوە لەگەڵ سعودییەکان مامەڵەی فرۆشتنی یانە مێژووییەکەی ئیتاڵیا بکەن.\nکالچیۆ میرکاتۆ نووسیویەتی، دانوستاندنەکان ڕانەگیراون، بەڵکو لە دوای کۆتاییهاتنی کاروبارە کارگێڕییەکانی نیوکاسڵ، جارێکی دیکە هەوڵەکان بۆ ئینتەر میلان دەستپێکەنەوە.\nبودجەی 2022ی عێراق كەمترنابێت لە 80 ملیار دۆلار\nئارتێتا لەبارەی گەڕانەوەی ئوزێل: پێویستە یاریزانەکە ئاگاداربکەینەوە\nڕاهێنەری یانەی ئارسیناڵ، مایکڵ ئارتێتا هەڵوێستی لەبارەی گەڕانەوەی مەسعود ئوزێل بۆ پێکهاتەکەی ئاشکرادەکات. ڕاهێنەرە ئیسپانییەکەی گانەرز، مایکڵ ئارتێتا…


هەندرێن خۆشناو: ئەرکەکانی هونەری کاریکاتێر. – WTARIKURD\nزۆرێک سەبارەت بە ئەرک و کاری هونەری کاریکاتۆر تووشی هەڵە و نا تێگەیشتن بوون، بۆیە ئێمە لێرە دەپرسین کە ئایا کاریکاتۆر هونەرێکی گاڵتەجاڕییە؟ تاکە ئامانجی کات بەسەربردن و دڵخۆشییە، چاندنی پێکەنینە لەسەر لێوان؟ بۆ ئەوەی بینەر یان خوێنەر دوور خاتەوە لە جیدیەتی هەواڵ و وتار و نووسینی وشکی سەر لاپەڕەکان؟. لە کاتێکدا کە هونەری کاریکاتۆر بە ( میوەی رۆژنامەکان ) ناسراوە، کە خوێنەر لە کۆتایی خوێندنەوەی رۆژنامەیەک بەدەستی دێنێت، لەم کاتەشدا دەبێت تام و چێژێکی شیرینی هەبێت، و ناخی خوێنەر تەژی بکات لە خۆشی؟ یان کاریکاتۆر هونەرێکی بە گریان هێنەرە، ئێش و ئازاری میللەتێک بەدەردەخات، و بە ڕووی دەسەڵاتدارانی ستەم و داپڵۆسین و کۆیلایەتی هاوار دەکات، و ڕەنگەکانی خوێن و بۆنی گەندەڵی و ئاسنی زیندانەکان وەدەردەخات؟.\nزۆرێک بە نادروستی لە کار و ئەرکی سەرەکی هونەری کاریکاتۆر لێیان تێکچووە و تێکەڵیەک دەکەن و جیاوازی لە نێوان ئەرکە سەرەکییەکانی ناکەن، ئەوەی راستی بێت کار و ئەرکە سەرەکیەکانی هونەری کاریکاتۆر دابەش دەکرێنە سەر سێ ئەرک و ئامانجی سەرەکی.\nیەکەمیان: ئەرکی ڕاست و دڵکاریی ( جیدی) هونەری کاریکاتێر، لێرەدا هونەرمەندی کاریکاتێریست ئێش و ئازار و کێشە سیاسی و کۆمەڵایەتی و ئیدارییەکان دەخاتە ڕوو، وەکو هەر هاوڵاتیەک کە لەگەڵ ئێش و ئازاری گەلەکەی دەژی. لەمەیاندا هونەرمەندی کاریکاتێریست بیروڕاگەلێکی وا دەخاتە ڕوو، دوور لە گاڵتە و پێکەنین و خۆشی، دەکرێت کاریکاتۆرەکە یان کارتۆنەکە بە توانج یان بێ توانج بێت.\nبینەری ئەم کارانە بەڕاستی تام و چێژی تراژیدیا و خەم و ئازار دەکات لەگەڵ هونەرمەندەکە، لە کاتێک کە ئەو تابلۆیە پڕ لە گریانە دەبینێت، کە راستگۆترین دەربڕینی ناخ و هەستی هونەرمەندەکەیە. ئەگەر هونەرمەندەکە لەو کێشە و ئێش و ئازارەدا ژیابێت و هەستی پێکردبێت، ئەوا هەڵبەتە تابلۆکە ڕاستگۆیانەتر ئەو هەستە دەگوازێتەوە بۆ بینەر و خوێنەر.\nلە بەجێگەیاندنی ئەم ئەرکە سەرەکییە، کاریکاتۆرەکە دوور دەکەوێتەوە لە دۆخی خۆشی و پێکەنین و شادی، چونکە لە دەربڕینی ئێش و ئازار و کێشەیەک بە شێوازێکی کاریکاتێریانە، کە هونەرمەندەکە لە ڕوانگە و دیدگای خۆیەوە دایدەڕێژێت، هیچ جێگای پێکەنین و گاڵتە و گەپ نابێتەوە.\nدووەمیان: ئەرکی رەخنەی گاڵتەجاڕی ئامانجدار، لێرەدا هونەرمەندی کاریکاتێریستی بەتوانا کێشەیەک پێشکەش بە بینەر دەکات، بە شێوازێکی رەخنەگرانەی گاڵتەجاڕی دڵخۆشکار، کە تێیدا خۆشی تێکەڵ بە سوود و قازانج دەکات، جا ئەو کێشەیە سیاسی بێت یان کۆمەڵایەتی یان بوارێکی تر بێت، لە هەمان کاتدا مامەڵە لەگەڵ کێشەیەکدا دەکات کە جێگای بایەخی گشت کۆمەڵگایە. لێرە لەم ئەرکەدا کاریکاتێریست بە توانستی خۆی کێشەیەک و ئامانجێکی دیاریکراو لەگەڵ قۆشمەبازی و گاڵتەجاڕیەکی جوان دەبەستێتەوە.\nسێیەمیان: کاریکاتۆر تەنیا بۆ گاڵتە و نوکتەبازی و پێکەنین، لەمەدا کاریکاتۆر تەنیا بۆ کات بەسەربردن و مێشک حەوانەوە و بزە و پێکەنین بەکاردێت، بەبێ هیچ کێشەیەکی روون و دیاریکراو، ئەم جۆرە کاریکاتۆرەش لە ئاستی کاریکاتۆرەکانی تر کەمتر نیە، بەڵکو ئەمەش جەماوەر و حەزلێکەرانی خۆی هەیە، لەمەشدا دەبێت کاریکاتێریست سەرکەوتووبێت بۆ بەدیهێنانی ئەو ئامانجە، ناتوانین ئەم ئەرکە یان ئەمجۆرە کاریکاتۆرە یان کارتۆنە بسڕینەوە لە جیهانی رۆژنامەگەریدا، چونکە نەک تەنیا ڕۆژنامەگەریی و ڕاگەیاندن، بەڵکو هەموو کۆمەڵگاش بە درێژایی مێژوو بەبێ کۆمیدیا و نوکتە و گاڵتە نەبووە و نابێت.\nلێرەدا بۆمان روون دەبێتەوە کە نابێت تێکەڵیەک بکەین لە نێوان ئەم سێ ئەرکە سەرەکییەی هونەری کاریکاتۆر، دەبێت ڕێز لە هەر سێکیان بگرین، چونکە هەر یەکیان ئامانجێکی دیاریکراو بەجێدەگەیەنن، تام و چێژ لە هەموویان وەرگرین و تێیانبگەین، تاوەکو هۆشیارییەکی رۆشنبیریی تەواو لەلامان گەڵاڵە دەبێت، و هەست بە پایە و بایەخی ئەو هونەرە کاریگەرە دەکەین، کە سوود و قازانج ، یان قازانج و خۆشی، یان تەنیا خۆشی و پێکەنین، دەبەخشێت بە هەر یەکێک لە تاکەکانی کۆمەڵگە، بە گوێرەی ئاستی تێگەیشتنی خۆی.


سیمینارى تایبه‌ت به سه‌لامه‌تى خۆراک به‌رێوه‌چوو\nسه‌لامه‌تى خۆراک و ره‌چاوگرتنى مه‌رج و رێنماییه‌کان و پێشکه‌شکردنى خۆراکێکى ته‌ندروست له چێشتخانه‌کاندا ناونیشانى ئه‌و سیمیناره‌بوو که قائیمقامیه‌تى سلێمانى بۆ پسپۆڕانى خۆراک و نوێنه‌رى چێشتخانه‌کانى سلێمانى رێکخست , ئامانج له سیمیناره‌که بۆ هۆشیارکردنه‌وه‌ى گشتییه له باره‌ى ئاماده‌کردنى خۆراک و پێشکه‌شکردنى خۆراکێکى ته‌ندروست.\nئه‌مڕۆ 20 شوباتى 2019 قائیمقامیه‌تى سلێمانى سیمینارێکى بۆ "د.موحسین ئه‌حمه‌د پزیشکى ڤێته‌رنه‌رى و خۆراک " رێکخست که تێدا نوێنه‌رى زۆربه‌ى رێستۆرانت و چێشتخانه‌کانى سلێمانى ئاماده‌ى بوون , له سه‌ره‌تاى سیمیناره‌که‌دا "ئاوات محه‌مه‌د قائیمقانى سلێمانی" ووتی: ئامانج له‌م هه‌نکاوه هۆشیارى گشتى ته‌ندروستیه به تایبه‌ته ئه‌و لایه‌نانه‌ى که په‌یوه‌ستن به‌سه‌لامه‌تى خۆراک , ئاماژه‌ى بۆ ئه‌وه‌شکرد زۆربه‌ى ئه‌و خۆراکانه‌ى که له چێشتخانه‌کانى سلێمانى پێشکه‌ش ده‌کرێن له ژێر چاودێرى ووردى ته‌ندروستى و مه‌رج و رێنماییه‌کان ئاماده ده‌کرێن, ئه‌م سیمیناره‌ش هه‌وڵێکى تره بۆ ئه‌وه‌ى به‌شێوه‌یه‌کى باشتر مامه‌ڵه له‌گه‌ڵ کۆى پرۆسه‌که له ئاماده‌کردن و پێشکه‌شکردنى خۆراکدا بکرێت له هه‌موو چێشتخانه‌و رێسۆرانته‌کانى سلێمانى , دواى ده‌ستخۆشى داواى له خاوه‌نى چێشتخانه‌کان کرد هه‌ماهه‌نگى زیاتر له‌گه‌ڵ لیژنه‌هاوبه‌شه‌کان بکه‌ن بۆ ئه‌وه‌ى له ئه‌گه‌رى بوونى هه‌ر گرفت و که‌موکورتیه‌ک ده‌ستبه‌جێ چاره‌سه‌ر بکرێت .\nله سیمیناره‌که‌شدا "د.موحسین ئه‌حمه‌د پزیشکى ڤێته‌رنه‌رى و خۆراک " به‌ووردى ئه‌و مه‌رج و رێنماییانه‌ى بۆ نوێنه‌رى چێشتخانه‌کان روونکرده‌وه که بۆ ئاماده‌کردنى خۆراکێکى ته‌ندروست پێویسته , ئه‌و مه‌ترسیانه‌شى بۆ ئاماده‌بوان روونکرده‌وه که هۆکارن بۆ ئاماده‌کردن و پێشکه‌شکردنى خۆراکێکى ناته‌ندروست و هه‌روه‌ها که‌مکردنه‌وه‌ى به‌هاخۆراکییه‌کان , داواشى له خاوه‌نى چێشتخانه‌کانکرد ووردتر بن له کاتى ئاماده‌کردن و پێشکه‌شکردنى خۆراک و به‌ووردى ره‌چاوى مه‌رج و رێنماییه ته‌ندروستیه‌کان بکه‌ن , خاوه‌ن و نوێنه‌رى رێستۆرانت و چێشتخانه‌کانى سلێمانیش به‌گرنگییه‌وه له سیمیناره‌که‌یان روانى و ئاماده‌یى خۆشیان نیشاندا له پێناو پاراستنى ته‌ندروستى هاوڵاتیان زیاتر پابه‌ندى مه‌رج و رێنماییه‌کان بن.


چەند ڕۆژێکە هەراوهوریاو ئاژاوەگێریەک بەناوی کەمپەینی سیاسی دەستەو تاقمەکانی بەشدار لە بەناو هەڵبژاردنی پەرلەمانی عێراق دەستی پێکردەوە.ئەم دەستەو تاقمە قەومی و خێڵەکی و ئیسلامی و مەزهەبی و تایەفیە دەستڕۆیشتو باڵادەستانە هەمو شوێنێکی کارو ژیانیان کردۆتە مەیدانی تەراتێنی ململانێی خۆیانوژیانی ئاساییان لە زۆرایەتی خەڵک، کە هیچ ئومیدکیشیان پێیان نی یە، تێکداوە.\nئەم دەستەو تاقمە بۆرژوازی یانە بەهۆی دەزگا زەبەلاحەکانی ڕاگەیاندنو تۆڕە کۆمەڵایەتی یەکانیانیانەوە،بەناوی دروشمو بەرنامەی چاکسازی هەڵبژاردنەوە لە پاڵ بانگشە بۆ دروشمو بەرنامەی چاکسازی یانەوە کەوتونەتە تۆمەتبارکردن و سوکایەتی و شکاندنی کەسایەتی یەکترو ناوزڕاندنی ئاکارو ڕەوشتی یەکتر و تەنانەت پێشێلکردنی بچوکترین بەهاو نەریتە ئینسانی یەکان . بە تایبەتی لە دژی ئەو ژنانەی کە خۆیان کاندید کردەوە بۆ پەرلەمان تا بە ئومیدی ئەوەی لەو چوار ساڵەی ئەندامەتیان پارەو سەرمایەیەکی باش کۆکەنەوە بۆ ئیستاو داهاوتویان .\nبیگومان ئەم بە ناو کەمپەینی سیاسی و بە ناوەڕۆک هەراوهوریاو ئاژاوەگێرییەش، ئەوەمان بۆ دەسەلمێنێت کە بە کردەوە ئەمە هەڵبژاردنێکی ئاساییودروست نی یە بۆ هەڵبژاردنی پەرلەمانێک،کە بە یەکەمین دەزگای یاسادانانی دەسەڵاتی بۆرژوازی هاوچەرخ دادەنرێت، لە چاو دەسەڵاتی سیستەمی دەرەبەگایەتی سەرکوتگەری ڕەهاوە.\nوەئەمەش ناوەڕۆکی دەسەڵاتی چینی بۆرژوازی و هەمو ڕەوتەکانێتی لەم ووڵاتە دواکەوتوە ئابوری و سیاسی یانە کە بۆ ڕاگرتنی دەسەڵاتەکەیان هەر دەبێت یان سەرکوتگەرێکی ڕەهای بێ نوزەی ئازادی سیاسی بن وەک بەعسی یەکان،یان دەبێت ئەم شێوازە گاڵتەجاری یە پڕ لە هەراوهوریاو ئاژاوەگێری یە بەناوی هەڵبژاردنی پەرلەمانی یەوە بگرنە بەر.\nبەڕاستیش هەرکەسێک لانی کەمی درکی سیاسی چینایەتی، یاخود ئەزمونی بە کردەوەی لەگەڵ هەڵبژاردنو کەمپەینی هەڵبژاردنی پەرلەمانی واقعی لە ووڵاتانی ژێر سایەی دەوڵەتە بۆژوازی یەکانی ئەوروپاو ئەمریکا هەبێت،ئەوە بۆی ڕوونە کە ئەوەی دەگوزرێت لەم ووڵاتانەی وەک عیراقو زۆر شوێنی تر هیچ پەیوەستی بە هەڵبژاردنو کەمپەینی هەڵبژاردنێکی ئاسایی و نۆرماڵەوە نی یە. بەڵکو جگە لە مەیدانێک بو ململاننی و شەڕو پێکدادانو ئاژاوەگێری نێوان دەستەو تاقمە چەکداری و چەتەگەریانە زیاتر هیچی تر نی یە.


قەرەیلان: پێویستە ڕاپەڕین فراوان بکرێت..١ – کوردی – RojNews.News\nقەرەیلان: پێویستە ڕاپەڕین فراوان بکرێت..١\n04/10/2020 - 9:56:51 am\nموراد قەرەیلان لەبارەی دۆخی کوردستان و ناوچەکەوە بۆ ڕادیۆی دەنگی وڵات قسەی کرد و ڕایگەیاند، پێویستە پێشەنگەکانی کۆمەڵگا، ژن و گەنجان، هەموو لایەنە وڵاتپارێزەکان ئەم ڕاستییە ببینن، ئەگەر ڕاپەرین فراوان بکرێت ڕێگریی لە ڕژێمی فاشیست دەکرێت، لەم دۆخەدا بە مسۆگەریی پێویستە ڕاپەرین فراوان بکرێت، دەشڵێت: دەستگیرکردنەکانی دەوڵەتی تورک لە ترسی ڕاپەڕینە.\nموراد قەرەیلان لەبارەی هەڵمەتی کەجەکە بە دروشمی ‘بەسە بۆ گۆشەگیریی، فاشیزم و داگیرکاریی، کات کاتی ئازادییە’ وتی، “لەم سەردەمە مێژووییەدا بۆ گەلی کورد هەم دەرفەتی گەورە و هەم مەترسیی گەورە هەیە، لەئیستادا جەنگی سێیەمی جیهانی بەرێوەدەچێت، هەموو لایەک ئامادەکاریی بۆ هاوسەنگی نوێ دەکات، کوردیش هەوڵ دەدات لەناو هاوسەنگییە نوێیەکاندا جێی خۆی بگرێت، بەڵام لەدژی ئەوەش، واتە لەدژی گەلی کورد کە لەناو هاوسەنگییەکاندا جێ نەگرێت، هێرشی داگیرکەریی لەسەر کوردستان هەیە، کە دەوڵەتی تورک پێشەنگایەتی دەکات، بۆ ئەوەی گەلی کورد بێ پێگە بمێنێتەوە و لە کوردستان سیاسەتی قڕکردنی بەردەوام بێت، هەوڵێکی گەورە هەیە، لەم چوارچێوەیەدا لەنێوان ئێمە و داگیرکەری فاشیستی تورکدا شەش ساڵە شەڕێکی قوڕس هەیە، شەڕەکە لە ئێستادا لە قۆناغێکی زۆر گرنگدایە”.\n“دەتوانین ببینە خاوەن پێگەی خۆمان“\nقەرەیلان ئاماژەی بە هەڵمەتەکەی کەجەکە کرد و وتی، “هەنگاوی دەستەی بەڕێوەبەرایەتی کەجەکە کە لەسەر ناوی هەموو تەڤگەرەکەمان ڕاگەیەندراوە لەم کاتەدا گرنگە کە پێویستی بە هەستانەوەیەکی گەورە هەیە، یان دەتوانریت بوترێت، لە کاتی خۆیدا ڕاگەیەنراوە، واتە لەدژی هێرشەکان پێویستە گەلی کورد و ئێمە هەموومان لە دژی هێرشەکان یەکبگرین و بە تێکۆشان بەرخۆدانمان فراوان بکەینەوە، ئەگەر بتوانین ئەوە بکەین و لە دەرفەتەکە سوود وەربگرین وەک گەلێکی دێرینی هەرێمەکە دەتوانین لەسەر ئەم خاکە بە دەوڵەمەندی خۆمان ژیانی ئازاد بخوڵقێنین، یان ئێمە وەک گەلی کورد دەتوانین لەناو هاوسەنگی نوێدا ببینە خاوەن ستاتۆ و دەرفەتی ئەوەش هەیە”.\n“گەریلا سەرکێشی هەڵمەتەکە دەکات“\nقەرەیلان باسی ئەوەی کرد، کە گەریلا سەرکێشی هەڵمەتەکە دەکات و وتی، “بێگومان گەریلا سەرکێشی هەڵمەتەکە دەکات، پێشەنگیی دەکات، چ هێزە ڕەواکانی پاراستنی مەدەنی لەناو گەلدا بێت و چ گەریلا بێت، هەموو هێزەکانی پاراستن لەناو هەڵمەتەکەدا جێی خۆیان دەگرن و ڕۆڵی پێشەنگایەتی خۆیان جێبەجێ دەکەن، هەرچەندە هێزەکانی گەریلا کە تێکنەچوونی خۆیان سەلماندووە، وەک پێویستی ڕاستەقینەی تێکۆشان ڕۆڵی خۆی بینیبێتیش، ئەوە هێز بە کۆمەڵگا دەدات، وەک هێزی سەرەکی شۆڕش ڕۆڵی خۆی ئەنجام دەدات، لەبەرئەوەش لەم سەردەمە گرنگەدا ڕۆڵ و بەرپرسیاریی گرنگ دەکەوێت سەرشانی گەریلاکانی ئازادیی کوردستان و هەموو هێزە ڕەواکانی خۆپاراستن، بێگومان ئامانجی ئەم هەنگاوە ئازادییە، جێبەجێکردنی هەنگاوەکە بە واتای ئازادیی ڕێبەر ئاپۆ و کۆمەڵگا دێت، خۆی ئەمەش ئامانجی سەرەکی گەریلایە، بۆیەش پێویستە هەموو هێزەکانی گەریلامان ئاگاداری ئەم دۆخە بن، ئەم هەڵمەتەکە ئەرکی ئێمە زیاتر دەکات و پێویستە بە شێوەیەکی بەهێز جێی خۆمان لەناو هەنگاوەکەدا بگرین، لەسەر هێڵی ڕێبەر ئاپۆ و شەهیدەکان بۆ سەرکەوتنی ئەم هەنگاوەکە پێویستە هەموو فیداکاریەکی پێویست بکرێت، ئێمە لەم بڕوایەداین کە هەموو هاوڕێکانمان لەم چوارچێوەیەدا دەجووڵێنەوە و لەسەر ئەم بناغەیە هەنگاوەکە قوڵ و گەش دەکەن و سەردەکەون”\n“تێکۆشان بۆ ئازادیی ڕێبەر ئاپۆ فراوان دەبێت“\nدەستپێشخەری ئازادیی بۆ ئۆجالان ١٠ی تشرینی یەکەمی وەک ‘ڕۆژی جیهانی ئازادیی ئۆجالان’ ڕاگەیاندووە، لەبارەی ئەوەش فەرماندەی بڕیارگەی ناوەندی پاراستنی گەل ڕایگەیاند:”ئەو ڕۆژە وەک ڕۆژی ئازادیی ڕێبەر ئاپۆ لەلایەن دەستپێشخەرییەکەوە ڕاگەیەندراوە، یاخود ڕۆژی ١٠ی تشرینی یەکەم ڕۆژێکی واتادارە، هەروەها ساڵیادی کۆمەڵکوژیی گارەی ئەنقەرەیە، لەوێ کەسانی زۆر هێژا شەهید بوون، زۆر مانادارە کە ڕۆژی شەهادەتەکان وەک ڕۆژی جیهانیی ئازادیی ڕێبەر ئاپۆ ڕابگەیەنرێت، لەم ڕۆژە گرنگەدا بڕوام وایە کە بەشدارییەکی زۆر دروست دەبێت و هەموو کەسێک بە پێی واتای ئەو ڕۆژە دەجووڵێنەوە، دەبێتە ڕۆژێک کە لە ئاستی جیهاندا تێکۆشان بۆ ئازادی ڕێبەر ئاپۆ فراوان دەبێت”.\n“ ناتوانرێت ئازادیی ڕێبەر ئاپۆ و کوردستان لەیەک جیابکرێتەوە“\nلە بارەی پەیوەندی گۆشگیریی سەر ڕێبەر ئۆجالان و چارەسەری کێشەی کورد قەرەیلان وتی:”ئەگەر سیستمی ئەشکەنجەی ئیمڕالی پارچە پارچە نەکرێت، کێشەی کوردیش چارەسەر نابێت، پرسی دیموکراتبوونی تورکیاش چارەسەر نابێت، ئەمڕۆ ئازادی ڕێبەر ئاپۆ، ئازادی گەلی کوردە، خۆی ڕێبەر ئاپۆ هیچ کاتێک لە هەڵسەنگاندنەکانیدا ئازادی خۆی و ئازادی گەلەکەی لەیەک جیانەکردووەتەوە، واتە ئەگەر کێشەی کورد چارەسەر ببێت، ڕێبەر ئاپۆش دەتوانێت ئازاد ببێت، ئەگەر ڕێبەر ئاپۆ ئازاد ببێت، کێشەی کورد چارەسەر دەبێت، ناتوانڕیت لەیەکتری جیابکەیتەوە، ئازادی گەلی کورد و ئازادیی ڕێبەر ئاپۆ کە نوێنەری کوردە، ئازادی کوردستان و ئازادیی گەلی کوردە، ئازادی کوردیش لەگەڵ خۆی دیموکراسی دەهێنێتە تورکیا، وادەکات کە ڕژێمی قڕکەر و فاشیست هەڵبوەشێتەوە، ئەوەش بۆ هەموو گەلانی هەرێمەکە بە واتای دەستپێکردنی سەردەمێکی نوێی دێت و وتی:”لەسەر ئەم بناغەیە لە هەرێمەکە و جیهان بانگەوازیمان بۆ هەموو لایەنگرانی دیموکراسی و گەلی کوردستان ئەوەیە، کە بە شێوەیەکی بەهێز بەشداری لە ڕۆژی ١٠ی تشرینی یەکەم ‘ڕۆژی جیهانی ئازادی بۆ ئۆجالان’ بکەن”.\nقەرەیلان بەبیریهێنایەوە کە ٩ی تشرینی یەکەم کە سەرەتای پیلانگێڕی نێودەوڵەتییە و وتی: ئێمە پیلانگێڕییەکە بە گشتی شەرمەزار دەکەین و هەم تێکۆشانی لەناوبردنی گۆشەگیری فراوان دەکەین و لەسەر ئەم بناغەیە ئێمە ئازادی ڕێبەر ئاپۆ فەراهەم دەکەین، ئامانجمان ئەمەیە، بۆیەش سەرەتا میلیتانەکانی تەڤگەرەکەمان و هەموو گەلە وڵاتپارێزەکەمان و هەموو هێزەکانی لایەنگی دیموکراسی لە هەرێمەکە پێویستە بە شێوەیەکی بەهیز پێشوازی لەم ڕۆژە بکەن، پێویستە ئەم ڕۆژە بکەینەوە ڕۆژی تێکچوونی پیلانگێڕی نێودەوڵەتی، ڕۆژی دەستپێکردنی فەراهەمکردنی ئازادی ڕێبەر ئاپۆ”.\n“بە دۆسیەی کۆبانێ دەیانەوێت تۆڵە بکەنەوە”\nموراد قەرەیلان فەرماندەی بڕیارگەی ناوەندی پاراستنی گەل لە بارەی سیاسەتی قڕکردنی سیاسی سەر هەدەپە و وڵاتپارێزە کوردەکان بە بیانووی راپەرینی ٦ – ٨ی کۆبانێ وتی:”ڕۆژانی ٦ – ٨ی تشرینی یەکەم لە تێکۆشانی ئازادیی کوردستاندا ڕۆژی گرنگن، ئەو ڕۆژە گەلی کورد ڕژایە سەر شەقامەکان، لەبەرئەوەی فاشیزمی داعش ئیدی چووە ناوەندی کۆبانێ و مەترسی دروست ببوو کە کۆبانێ بە تەواوی داگیر بکرێت، گەلەکەمان و هێزەکانی دیموکراسی تورکیا بەو هۆیەوە ڕژانە سەر شەقامەکان، بەڵام بە فەرمانی ئەردۆغان هێزەکانی پۆلیس تەقەیان لە گەلەکەمان کرد، ٣٧ کوردمان شەهید بوون، هەوڵی تێکدەرانە کران، زۆر باسی کەسێک بەناوی یاسین بۆرو دەکرێت، خۆی ئەوە هەوڵی تێکدەرانەیە، ئەو ڕووداوەش لەلایەن میتی تورکەوە ئامادەکرا، بەو شێوەیە ویستیان لەناو گەلدا ئاڵۆزی و شەڕ دروست بکەن و پرۆسەی کۆمەڵکوژی ئامادە بکەن”.\nقەرەیلان بەم شێوەیە بەردەوامی بە قسەکانیدا:”لێرەدا ئەوەی تاوانی ئەنجامداوە دەوڵەتە، بەڵام پێشتر دەوڵەت وتی، ‘ئێوە فەرمانتان داوە’ و ژمارەیەک هەدەپەیی دەستگیرکران، هێرشەکانی داعش دیار بوون و لەدژی ئەوەش گەل هەستایە سەرپێ، لەگەڵ ئەوەش ئەو دۆسییەیان کردەوە و دیسان داخرایەوە، ئێستا دوای شەش ساڵ جارێکیتر بڕیاردرا لێکۆلینەوە لە ٨٠ کەس بکرێت و بەو شێوەیە تۆڵە بکەنەوە، لەبەرئەوەی ئەردۆغان تا ئێستاش سەرکەوتنی کۆبانێ و شکستی داعشی هەرس نەکردووە”.\nقەرەیلان لەسەر هۆکاری سەرەکی هێرشی پاکتاوی سیاسیی وتی:”لە ڕاستیدا لە هەنگاوەکە دەترسن کە دەستەی بەڕێوەبەری کەجەکە رایگەیاند، بۆ ئەوەی گەلەکەمان لە باکوری کوردستان بەشداری لە هەنگاوەکەدا نەکات دەستیان بەم سیناریۆیە کرد، ئەمە سیناریۆیە و شتێکی بێ بناغەیە، سەرەتا دەستیان بە هەڵمەتی دەستگیرکردن کرد، بەڵام دەبینین کە لە ئامەد و شارەکانیتر تا ئێستاش کورد دەستگیر دەکەن، دەیانەوێت بە فشارەکانیان کۆمەڵگا بترسێنن، ئامانجیان ئەمەیە کە دەرفەت نەدەن کە لە چوارچێوەی ئەم هەنگاوەدا هیچ کەسێک بجووڵێتەوە”.\n“دەوڵەتی تورک دەترسێت کە لە کوردستان ڕاپەرین بەرپا ببێت“\nقەرەیلان ئاماژەی بەوەکرد، کە دەوڵەتی تورک لە هەموو شتێک زیاتر لە یەکێتی کورد و ڕاپەرین دەترسێت و وتییشی:”ئێستا ترسی ئاکەپە و مەهەپە ئەوەیە کە لە شەقامەکانی کوردستان ڕاپەرین بەرپا ببێت و گەورە ببێت، لەوە دەترسن، بۆئەوەی ڕێگریش لەوە بکەن، بۆئەوەی گەل بەشداری لە هەنگاوەکەی کەجەکە نەکات، بەم شێوەیە خەڵک دەستگیر دەکەن، دەتوانن ئەوە فراوانتر بکەن، ئیستا هەم لە چیاکان لەدژی گەریلا ئۆپەڕاسیۆنەکان زیادیان کردووە و لە شارەکانیش هێرش لەسەر ژنان و گەنجان و نوێنەرانەی سیاسی کۆمەڵگا زیادی کردووە، ڕژێمی فاشیست ئەم ئامانجەی هەیە، بەهۆی ترسی خۆیان دەیانەوێت گەل بترسێنن”.\nقەرەیلان ڕاشیگەیاند: پێویستە پێشەنگەکانی کۆمەڵگا، ژن و گەنجان، هەموو لایەنە وڵاتپارێزەکان ئەم ڕاستیە ببینن، ئەگەر ڕاپەرین فراوان بکرێت ڕێگری لە ڕژێمی فاشیست دەکرێت، لەم دۆخەدا بە مسۆگەری پێویستە ڕاپەرین فراوان بکرێت، بێگۆمان لەم دۆخەدا کە فشارەکانی پۆلیس زۆر بووە، ڕاپەرین ڕاست نییە.\nموراد قەرەیلان فەرماندەی بڕیارگەی ناوەندی پاراستنی گەل قەرەیلان وتیشی:”ساڵەکانی ٩٠ و ٩١ هەرچەندە زوڵمی داگیرکەران زۆر بوو، سەرەتا لە نسێبین و جزیر و دواتر لە هەموو کوردستان، هەروەک چۆن سەرهەڵدانەکان دەستیان پێکرد، پێویستە لەم قۆناغەشدا هەنگاوێکی بەو شێوەیە بنرێت، خۆی هەنگاوێکی ڕاستەقینە بەم شێوەیە دەتوانرێت بنرێت، واتە لەبەرئەوەی دەترسێت، پێویستە ئێمەش لەو چوارچێوەیەدا هەوڵ بۆ بەرپاکردنی ڕاپەرین بدەین”.\nباوکی خاوەنی کۆمپانیای چەتر کۆچی دوایی کرد


کوردیپێدیا - 00-05-1994\n📅 00-05-1994 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست | 👁🗨\n- روودانی شەڕی براکوژی لە نێوان ینک و پدک و ب.ئیسلامی، بە درێژایی ئەم مانگە، دەنگوباسەکان واڕادەگەیەنن کە 600 تا 2.000 کەسیان لە یەکتری کوشتووە.\n- هاوڕکانی باشووری.ک، دەیان کەسیان پاش دیلکردن لە یەکتری گوللە باران کرد.\n- کوشتنی رێباز و حەسەن کوێستانی و جەلال محەمەد محێدین لەلایەن هێزەکانی پدک. نێوبراوان چەند ئەندامێکی بەرزی ینک بوون.\n- کوژرانی جەلالی حاجی حسەین کەلۆش، لە شاری سلێمانیسلێمانی کە ویستبووی نێوبژیی نێوان شەڕی براکوژی بکات. نێوبراو ئەندامێکی کۆنی کاژیک بوو و لە هەفتاکاندا یەکێک بوو لە دامەزرێنەر و ئەندامە بەرزەکانی پاسۆک و لە دوای هەشتاکانەوە دایدەشکاند بەلای ینک دا.\n- بەهۆی شەڕی براکوژییەوە فەرمانبەرەکانی ن.ی کوردستانیان بەجێ هێشتووە و چوون بۆ تورکیا.\n- روودانی شەڕی نێوان ینک و بزووتنەوەی ئیسلامی لە ناوچەی هەڵەبجەهەڵەبجەداو کوژرانی ژمارەیەکی زۆر لە ینک و لاشەکانیان لەشوێنی شەڕەکەدا بەجێهێشتووە و ئیسلامییەکان بانگەوازیان کردووە کە بێن لاشەکانیان کۆبکەنەوە.\n- بەستنی کۆڕێک لەسەر شەڕی براکوژی لەلایەن کاوە غەریب لە ئەمستەردام - هۆڵندا، کە خەڵکی بەئاشکرا لە کۆڕەکەدا جنێویان بەهەردوو بەرەی شەڕخواز دەدا.\n- لە کاتی شەڕەکەی نێوان ینک و پدک لە هەولێرهەولێردا نرخی فەردەیەک ئارد گەیشتە 8.000 دینار...\n- قەدەغەکردنی هەڵواسینی وێنەی بارزانی و مەسعود بارزانیمەسعود بارزانی لە سلێمانی لەلایەن ینک، کە کۆنتڕۆڵی شارەکەیان کردووە.\n- بڵاوبوونەوەی ئەو پڕوپاگەندەیەی کە گوایا ینک وەفدێکی بەسەرۆکایەتیی لەتیف بەرزنجەیی نادۆتە بەغداد بۆ گفتوگۆ لەگەڵ رژێمدا.\n- بەپێی راپۆرتی ئەمنستی، لەم مانگەدا ترسناکترین پێشێلی مافی مرۆڤ لە باشووری.ک، کراوە.\n- فەڕەنسا، کوردی ئاگادار کردەوە، کە ئاسایشی نێوچەکە بپارێزن.\n 📒 گۆڤار | 🇸🇦 عربي | الوطن العربي - العدد 896 - الجمعه 6-5-1994. صفحة: 15\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 20 2019 9:53PM باشترکراوە\n👁 ئەم بابەتە 11,391 جار بینراوە\n1. 👁 حەسەن کوێستانی\n| کاتی ئافراندنی لاپەڕە: 0,514 چرکە!


ص ۚ وَالْقُرْآنِ ذِي الذِّكْرِ (1) بَلِ الَّذِينَ كَفَرُوا فِي عِزَّةٍ وَشِقَاقٍ (2) كَمْ أَهْلَكْنَا مِن قَبْلِهِم مِّن قَرْنٍ فَنَادَوا وَّلَاتَ حِينَ مَنَاصٍ (3) وَعَجِبُوا أَن جَاءَهُم مُّنذِرٌ مِّنْهُمْ ۖ وَقَالَ الْكَافِرُونَ هَٰذَا سَاحِرٌ كَذَّابٌ (4) أَجَعَلَ الْآلِهَةَ إِلَٰهًا وَاحِدًا ۖ إِنَّ هَٰذَا لَشَيْءٌ عُجَابٌ (5) وَانطَلَقَ الْمَلَأُ مِنْهُمْ أَنِ امْشُوا وَاصْبِرُوا عَلَىٰ آلِهَتِكُمْ ۖ إِنَّ هَٰذَا لَشَيْءٌ يُرَادُ (6) مَا سَمِعْنَا بِهَٰذَا فِي الْمِلَّةِ الْآخِرَةِ إِنْ هَٰذَا إِلَّا اخْتِلَاقٌ (7) أَأُنزِلَ عَلَيْهِ الذِّكْرُ مِن بَيْنِنَا ۚ بَلْ هُمْ فِي شَكٍّ مِّن ذِكْرِي ۖ بَل لَّمَّا يَذُوقُوا عَذَابِ (8) أَمْ عِندَهُمْ خَزَائِنُ رَحْمَةِ رَبِّكَ الْعَزِيزِ الْوَهَّابِ (9) أَمْ لَهُم مُّلْكُ السَّمَاوَاتِ وَالْأَرْضِ وَمَا بَيْنَهُمَا ۖ فَلْيَرْتَقُوا فِي الْأَسْبَابِ (10) جُندٌ مَّا هُنَالِكَ مَهْزُومٌ مِّنَ الْأَحْزَابِ (11) كَذَّبَتْ قَبْلَهُمْ قَوْمُ نُوحٍ وَعَادٌ وَفِرْعَوْنُ ذُو الْأَوْتَادِ (12) وَثَمُودُ وَقَوْمُ لُوطٍ وَأَصْحَابُ الْأَيْكَةِ ۚ أُولَٰئِكَ الْأَحْزَابُ (13) إِن كُلٌّ إِلَّا كَذَّبَ الرُّسُلَ فَحَقَّ عِقَابِ (14) وَمَا يَنظُرُ هَٰؤُلَاءِ إِلَّا صَيْحَةً وَاحِدَةً مَّا لَهَا مِن فَوَاقٍ (15) وَقَالُوا رَبَّنَا عَجِّل لَّنَا قِطَّنَا قَبْلَ يَوْمِ الْحِسَابِ (16)\nالصفحة Page 453\n(1) (ص) سه‌رنجی سه‌ره‌تای سوره‌تی (البقره) بده، سوێند به‌م قورئانه که خاوه‌نی ئامۆژگاری و شکۆمه‌ندی و قه‌در و ڕێزه.\n(2) که‌چی ئه‌وانه‌ی بێ باوه‌ڕ بوون (بڕوا به‌م قورئانه پیرۆزه ناهێنن، ئه‌وه له‌به‌ر ئه‌وه نیه که‌م و کووری و ناته‌واوی له‌م قورئانه‌دا هه‌بیت) به‌ڵکو له‌به‌ر ئه‌وه‌یه که خۆیان به‌زل ده‌زانن و بڕیاریانداوه لووت به‌رز بن له ئاستیدا و دژایه‌تی بکه‌ن.\n(3) چه‌نده‌ها گه‌ل و نه‌وه‌مان پێش نه‌مان له‌ناو بردووه (له‌کاتی ده‌سپێکردنی سزای ئێمه‌دا)هاواریان ده‌کرد، شیوه‌ن و زاریان بوو، به‌ڵام تازه کار له‌کار ترازابوو، وه‌ختی ڕزگاربوون به‌سه‌رچوو.\n(4) بێ باوه‌ڕه‌کان سه‌رانسوڕما له‌وه‌ی که بیدارکه‌ره‌وه‌یه‌ک له خۆیان هاتووه بۆیان و وتیان: ئائه‌مه جادوگه‌رێکی زۆر درۆزنه.\n(5) (هه‌روه‌ها ده‌یانوت: ئایا پێتان سه‌یر نیه) هه‌موو خواکانی کردووه به یه‌ک خوا، به‌ڕاستی ئه‌مه شتێکی زۆر سه‌یرو سه‌مه‌ره‌یه!!\n(6) ده‌سه‌ڵاتدار و گه‌وره‌کانیان ڕۆیشتن بۆ لای یه‌کتر، داوای پابه‌ندی و خۆگریان ده‌کرد، له پێناو بته‌کانیاندا و ده‌رباره‌ی بانگه‌وازی یه‌کخواناسی ده‌یانوت: به‌ڕاستی ئه‌مه شتێکه مه‌به‌ستێکی تیادایه (که ببێته گه‌وره)...!!\n(7) ئێمه ئه‌م ده‌نگوباسه‌مان له کۆتا ئایندا (که ئاینی مه‌سیحیه و سێ خوا ده‌په‌رستن) نه‌بیستووه! ئه‌مه هه‌ر ته‌نها شتێکی ده‌ست هه‌ڵبه‌ست و دروستکراوه!!\n(8) هه‌روه‌ها ده‌یانوت: ئایا ڕه‌وایه له نێوان ئێمه‌ماناندا قورئان بۆ محمد صلی الله علیه وسلم دابه‌زێت؟! خوا ده‌فه‌رموێت: نه‌خێر، ئه‌وانه هه‌ر له گوماندان به‌رامبه‌ر قورئانه‌که‌ی من، جا ئه‌گه‌ر سزاو ئازاری من بچێژن (ئه‌وسا باوه‌ڕی پێ ده‌هێنن)؟!!\n(9) مه‌گه‌ر ئه‌مانه گه‌نجینه‌ی ڕه‌حمه‌ت و به‌خشنده‌یی په‌روه‌ردگاری تۆیان به‌ده‌سته که زاتێکی باڵاده‌ست و به‌خشنده‌یه (تا دیاریکردنی پێغه‌مبه‌ریش به‌ویستی ئه‌وان بێت)؟!\n(10) ئایا مه‌گه‌ر ئه‌وانه خاوه‌نی ئاسمانه‌کان و زه‌وی و نێوانیانن، تا خێرو بێرو به‌خشینه‌وه‌ش به‌ئاره‌زووی ئه‌وان بێت؟ ئه‌گه‌ر وایه با به‌هۆکارێک به‌رزبنه‌وه بۆ ئاسمان و ده‌ست بخه‌نه کاروباری خوا...!!\n(11) سه‌ربازانێکی زۆر وا له‌وێن، له ده‌سته‌و گرۆ جۆر به جۆره‌کان، هه‌میشه تێکده‌شکێن.\n(12) پێش ئه‌مان قه‌ومی نوح و عاد و فیرعه‌ونی خاوه‌نی هێزو ده‌سه‌ڵات (مه‌به‌ست ئه‌هرامه‌کانه)\n(13) هه‌روه‌ها ثمود، قه‌ومی صالح و قه‌ومی لوط و خاوه‌ن باخه چڕو پڕه‌کان، ئائه‌و ده‌سته و گرۆیانه (هه‌ر هه‌موویان دژایه‌تی ئاین و به‌رنامه‌ی خوایان کرد، خوای گه‌وره‌ش دوای ماوه‌یه‌کی دیاریکراو هه‌موویانی ڕیشه‌که‌ن کرد).\n(14) هه‌ریه‌ک له‌وانه به‌رنامه‌ی هه‌موو پێغه‌مبه‌رانیان به‌درۆزانی و به‌و کاره‌یان، خۆیان شایسته‌ی تۆڵه‌ی ئیمه کرد.\n(15) ئه‌وانه چاوه‌ڕانی هیچ شتێک ناکه‌ن، ته‌نها یه‌کده‌نگی سامناکی گه‌وره نه‌بێت، که کتوپڕ ڕووده‌دات و پێویستی به دووباره بوونه‌وه نیه.\n(16) که‌چی خه‌ڵکی نه‌فام ده‌ڵێن: په‌روه‌ردگارا هه‌ر چیت بۆ بڕیارداوین پێش ڕۆژی لێپرسینه‌وه، پێمان ببه‌خشه.


بۆچی ڕیاڵ مەدرید سازترین ، ئامادەترین یانەی وەرزی نوێـیە ؟؟\nبۆچوون / بیروڕا :: 10/08/2017\nپاش لێک جیابوونەوەی " ڕافایل بینیتێز " لەیانەی " ڕیاڵ مەدرید " تەنھا پرسـیارێک ھزری شەقامی وەرزشی بەگشتی زۆر بەتایبەت ھاندەرانی مەدریدی ئـاڵۆزکردبوو ، ئەویش ئەوەبوو ئەو کاپتنە کێیە ئیدی سوکانی کەشتی مەدریدی دەکەوێتە دەســت ؟؟ لەکاتێکدا نێو ماڵی شـاھانە شێواویەکی زۆری پێوە دیاربوو ، یانەکە بەتەواوی یەکڕیزی لەدەسـت دابوو ، گرنگترین کێشە بریتی بوو لە " دۆن ڕۆناڵدۆ ، کاریس بەیڵ " ھەر یەکەیان ئەیویست زیاتر پاوەندخوازی بکات خۆی ببێتە کەسی یەکەم ، خوودی یانە فشارێکی لەڕادەبەدەری لەسەر بوو چ لەلایەن میدیا ، چ لەلایەن ھاندەرانی شاھانەوە !!\nپێرێز دوور لەتێگڕای پێشبینەکان بڕیاریدا شەرەفی سەرکردەی شاھانەکان بدات بە کاریزمایەکی چەشـنی " زینەدین زێدان " ، ناوی زێدان ئاسایی نەبوو بۆ ڕیاڵیەکان چوونکە سەردەمی یاریزانی ناوبراو چەقی سەرکەوتنەکانی یانەکە بوو ، بەڵام ئەو سەرنجەی ئەم خۆشییەی لە ھاندەران تاڵ دەکرد ئەوە بوو ، زیزۆ دەوانێت وێنای یاریزانی ڕاھێنەرێکی مەزن بێت ؟ زێدان دەتوانێت چڵەوی ئەستێرە بێشومارەکانی نێو یانە بکات و نەبێتە بەشێک لەکێشە ؟ زیزۆ دەتوانێت رکابەری ڕاھێنەرە پاوەنخوازەکانی یانەکانی تر بکات لەکاتێکدا ئەم سەرەتایەتی بۆ گرەوکردنی زلھێزەکان ؟\nنیوە وەرز تەواو بوو ، زێدان دەرکەوت وەک بەڕێوەبەری زلھێزترین یانەی ئێستای ئەوروپا ! پێرێز زۆر لێزانانە زانی چ چارەسەرێکی کردووە بۆ نەخۆشی یانەکەی ، خاڵی لاوازی یانەی خاڵی بەھێزی ڕاھێنەری تیمەکەی بوو .\nزێدان وردە وردە ھەنگاوی دەنا ، کاتێک ھەنگاوی دەنا دەیزانی چۆن ھەنگاوی ناوە ؟ ئەوەی زیاتر کاری بۆ زێدان سادە و ساکارکردبوو پێشینەی کارەکانی بوو ، چوونکە کاتێک راھێنەر سەرپەرشتی تیمێک دەکات سەرەتا کار بۆئەوە دەکات متمانەی ھاندەر ، بینەر ، میدیا ، ئیدارە ، سەرۆکی ... ھتد بەدەسـت بھێنێت ، زێدان ئەم کاتەی بەسودی خۆی گەڕاندەوە سەرفیکرد بۆ کێشەیەکی تر ! بەتێپەڕبوونی کات دەست و پەنجەی زێدان بەیانەکەوە دیاربوو ، یاریزانەکان دەرونیان ئارام بوو زیاتر لێک نزیک دەبوونەوە کەس رکابەری نا تەندروستی نەئەکرد ! ژووری جل گۆڕین زۆر ئارام بوو لەو وەرزدا لەئەنجامێکی تا رادەیەک چاوەرواننەکراو توانی ببێتە پاڵەوانی یانە پاڵەوانەکان .\nزێدان ئەم نازناوەی کردە چەک دژی نەیارەکانی بەکاری ھێنا ، ھاوکات بەڵگەیەک بوو بۆ ھەمووان ئیتر بەچاوی ئاسایی لێ نەڕوانن ، بە پاڵپشتی ئەم نازناوە کارەکانی وەرزی نوێی بناغەکرد ! لەوەرزی نوێ دوو گرنگترین کاریکرد کردییە بناغە بۆ بەدەستھێانی نازناوەکان ;\nکاری یەکەم ; یانەکەی کردە یانەیەکی گشتگیر ، نەک بەتەنھا لەسەر یەک یاریزان کارەکانی بکات ، ڕۆناڵدۆی زۆر زیرەکانە ھێنایەوە نێو کێبڕکێکان متمانەی پێ بەخشی بێ ئەوەی ھیچ ھاوکارێکی تری دووچاری کێشە بێت !\nکاری دوو ; نەھێشتنی جیاوازی بوو لەنێوان یاریزانە بنەڕەتی و یەدەکەکان بوو بەکردەنی نەک لەچوارچێوەی گوفتار بیھێڵێتەوە بەبەڵگەی چەندین یاری ھەستیاری بەپاڵپشتی یاریزانە یەدەکانی کرد .\nئیسکۆ ، کاسیمیرۆ ، ئەسینسیۆ ، فازکوێز ، کۆڤازیچ چەکی ھەرە بەھێز دەبن لە وەرزی نوێ چوونکە ئەم یاریزانانە بەدڵ و گیان ئەرکەکانیان جێ بەجێ دەکەن لەبەر ئەوەی زیزۆ خۆی ھۆکاری گەورە بوونیانە ، خۆی تواناکانی بەھێزتر کردووە ، یاریزانەکانی وەک " کریستیانۆ ، ڕامۆس ، بێڵ ، کارفاخال ، کرۆز ، مۆدریچ ، بنزیمە " بۆخاتری کەسێتی خۆشیان بێت دەجەنگن بۆ بەدەستھێانی نازناو ، بۆیە لەم چوارچێوەیەدا زێدان لە وەرزی نوێدا تەرکیز دەخاتە سەر رکابەرەکانی و بەس ، ھێندەی کات بۆ ئەوە تەرخان بکات یاریزانەکانی پێویستە ئاوا بن ، ئاوا بکەن .\nیاریزانی تەواو ھاوتەمەنن زووتر باشتر لێکتر دەگەن ، گرێبەستی زۆری نەکردووە تا ئەوەی یاریزانە نوێیەکان لەگەڵ دۆخەکە ڕابێن ، لەسەرجەم ھێڵەکان یاریزانی پێیە کاریزامایەکی چەشنی زێدان بەرنامە ڕێژی کردووە لەبەر ئەم ھۆکارانە وەرزی بێ کێشە وەرزێکی نموونەی چاوەڕوانی شاھانەکان دەکات .


پڕچه‌ک کردنی کورد تاکتیکی ئه‌مریکا بۆ دابه‌ش کردنی سووریایه - Mehr News Agency\nپڕچه‌ک کردنی کورد تاکتیکی ئه‌مریکا بۆ دابه‌ش کردنی سووریایه\nناسەی هەواڵ: 4004366 - Wed 14 June 2017 - 11:34\nپڕۆفیسۆر نادر ئینتسار ڕایگه‌یاند که سیاسیه‌تی ئه‌مریکا له سووریا دابه‌ش کردنی ئه‌م وڵاته‌یه و کوردی سووریا ده‌یه‌وێت ئه‌م ده‌رفه‌ته له سوودی خۆی بقۆزێته‌وه و وه‌ک په‌نجه‌ی ئه‌مریکایه.\nئاژانسی مێهر، به‌شی نێونه‌ته‌وه‌یی: پارته‌کانی هه‌رێمی کوردستان ڕۆژی چوارشه‌مه ۱۷ جۆزه‌ردان ڕایانگه‌یاند که ۲۵ی سێپتامبه‌ر ڕیفراندۆمی سه‌ربه‌خۆیی هه‌رێمی کوردستان به‌ڕێوه ده‌به‌ن.ئه‌م کۆبوونه‌وه به سه‌رۆکایه‌تی مه‌سعود بارزانی سه‌رۆکی هه‌رێمی کوردستان به‌ڕێوه چوو.ئه‌م گشت پرسییه به چاودێڕی نه‌ته‌وه یه‌کگرتووه‌کان ئه‌نجام ده‌بێت و به پێی قسه‌کانی به‌رپرسانی هه‌رێم ۲ بۆ ۱۰ ساڵ ده‌کێشێت تاکوو هه‌رێمی کوردستان سه‌ربه‌خۆ ببێته‌وه.\nتاکو ئێسته ئێران و تورکیا و به‌غدا و سووریا دژایه‌تیان له‌گه‌ل ئه‌م بابه‌ته کردووه. ئه‌مه له حاڵێک دایه که سعوودیه و ئیمارات پشتیوانیان لێ کردووه. هه‌روه‌ها له لایه‌کی دیکه‌وه ڕووسیا کوردی سووریا تۆمه‌تبار ده‌کات که هاوکاری داعش ده‌که‌ن.\nسه‌باره‌ت به‌م چه‌ند بابه‌ته له‌گه‌ڵ نادر ئینتسار، مامۆستای زانکۆی ئالابامای ئه‌مریکا گفتوگۆیه‌کمان ئه‌نجام دا که پێشکه‌ش ده‌کرێت:\n* فه‌رمانده‌ی هێزه‌کانی ڕووسیا له سووریا ڕایگه‌یاندووه که کوردی سووریا هاوکاری داعش ده‌کات تاکوو ڕه‌قه بێ شه‌ڕ ئازاد بکه‌ن و داعشییه‌کانیش به سه‌لامه‌ت له‌م شاره بکشێنه‌وه و به‌ره‌وه پاڵمیرا بڕۆن، ئێوه چی ده‌ڵێن؟\nمن له سه‌ر ئه‌م باوه‌ڕه‌م که ده‌وڵه‌تی ترامپ سیاسه‌تی گۆڕێنی حکومه‌ت له سووریای گرتووه‌ته به‌ر و به ئه‌گه‌ری زۆر دابه‌ش کردنی سووریاش ئامانجی ئه‌مریکایه، بۆ ئه‌م کاره‌ش تاکتیکی زۆری گرتووه‌ته به‌ر که یه‌کێکیان پڕ چه‌ک کردنی کوردی سووریایه.\nئه‌مه کارێکی تاکتیکیه و ئه‌گه‌ر پڕ چه‌ک کردنی کوردی سووریا ئه‌مریکا به ئامانجه‌که‌ی نه‌گه‌یه‌نێت ئه‌وه ئه‌مریکا ڕه‌نگه له‌م کاره هه‌ڵبگه‌ڕێته‌وه. کورد له سووریا ئێسته حوکمی په‌نجه‌ی ئه‌مریکای هه‌یه، کورده‌کان لایان وایه ده‌توانن ئه‌م ده‌رفه‌ته له سوودی خۆیان بقۆزنه‌وه.\n* تاکوو ئێسته کوردی سووریا شه‌ڕی دیمه‌شقی نه‌کردووه، به‌ڵام له دوای پڕچه‌ک بوون له لایه‌ن ئه‌مریکاوه، لێدوانه‌کانیان ڕوو له دیمه‌شق به ته‌واوی گۆڕاوه؟ ئه‌مه چه‌ند کاریگه‌ری به‌سه‌ر ده‌سه‌ڵاتی دیمه‌شقه‌وه ده‌بێت؟\nله سووریا لایه‌نی زۆر هه‌یه که یاری ده‌که‌ن. هێڵی سه‌ره‌کی ئه‌مانه‌ش گۆڕێنی هاوپه‌یمانییه‌کانه که زۆر زوو زوو ده‌گۆڕدرێت، هێزه کوردییه‌کان وه‌ک په‌نجه‌یه‌کی به‌هێز کاریگه‌ریان له‌م هاوپه‌یمانیانه‌دا هه‌یه و که‌ڵکی لێده‌به‌ن، به‌ڵام کوردی سووریا ده‌بێت ئه‌مه‌ش بزانێت که ڕه‌نگه ڕۆژێک دۆخه‌که بگۆڕدرێت.\n* وال ئێستریت ژورنال ڕایگه‌یاند که ئه‌مریکا و ڕووسیا به بێ ئێران سه‌رقاڵی دروست کردنی ناوچه‌ی ئارام له سووریان، ئایا ئه‌مه ڕاسته؟\nمن له سه‌ر ڕاست بوونی ئه‌م هه‌واڵه گومانم هه‌یه. ڕه‌نگه ئه‌مه به‌شێک له هه‌واڵه هه‌ڵه‌کانی ئه‌مریکا بێت. به‌ڵام ئه‌گه‌ر ئه‌مه ڕاست بێت به‌م مانایه که ڕووسیا له دوای ئه‌وه‌یه تاکوو به هه‌ر جۆرێک بووه ده‌سه‌ڵاتی خۆی له سووریا زیاتر بکات و هاوپه‌یمانی ستراتیژی خۆی له‌گه‌ڵ ئێران که باسی ده‌کات، که‌م بکاته‌وه.\nده‌بێت له بیرمان هه‌بێت که له په‌یوه‌ندییه نێونه‌ته‌وه‌ییه‌کان هه‌موو وڵاتان له دوای زیاترین به‌رژوه‌ندی نه‌ته‌وه‌یی خۆیانن و ڕووسیاش له‌م بابه‌ته به‌ده‌ر نییه. له‌مباره‌وه لۆرد پالمێرستۆنی بریتانی ده‌ڵێت: وڵاته‌کان هیچ دۆست و دژمنێکی هه‌میشه‌یان نییه، ئه‌وان ته‌نیا به‌رژه‌وه‌ندی هه‌میشه‌ییان هه‌یه.\n* حزبه سیاسییه‌کانی هه‌رێمی کوردستان ڕۆژی ۲۵ سێپتامبه‌ریان بۆ ڕیفراندۆم دیاری کرد، ئه‌مه چۆن ده‌بینن بۆچی سه‌ره‌ڕای دژایه‌تی ئێران، تورکیا و به‌غدا، هه‌رێم سووره له سه‌ر به‌ڕێوه بردنی ڕیفراندۆمی سه‌ربه‌خۆیی؟\nپارتی دیموکڕاتی کوردستانی عێراق به سه‌رۆکایه‌تی مه‌سعوود بارزانی ماوه‌یه‌که ئه‌م سیاسه‌ته به‌ڕێوه ده‌بات. ئه‌گه‌رچی زۆربه‌ی کورد پشتیوانی لێ ده‌کات به‌ڵام زۆر که‌سایه‌تی کوردیش هه‌ن که هێشتا دژایه‌تی ده‌که‌ن.\nوڵاتانی ناوچه‌که به تایبه‌ت تورکیا و ئێران دژی سه‌ربه‌خۆیی هه‌رێمی کوردستانن و هه‌ر دوو لا به تایبه‌ت تورکیا ڕێکاری زۆریان هه‌یه تاکوو دژایه‌تی ئه‌م بابه‌ته بکه‌ن، ئه‌وان ده‌توانن ئاسته‌نگ بۆ ئه‌م کاره دروست بکه‌ن.\nهه‌ڵبه‌ت دروست کردنی وڵاتێک پێداویستی تایبه‌ت به خۆیی هه‌یه و به ئاسانی ناتوانین پیشبینی بکه‌ین که دوای سه‌ربه‌خۆیی ئه‌م وڵاته ده‌توانێت به‌رده‌وام بێت له ڕێگه‌که‌ی خۆی یان نا.